Puhelun Aikana Outo ääni | Uutiset Jyväskylä\nPuhelun Aikana Outo ääni\n19.7 Uusien aloituspaikkojen määrä kasvaa huomattavasti Oulun yliopistossa lähivuosina. Opetus- ja kulttuuriministeriön päätöksen. Ujo Nainen Laapotti Valtioneuvosto asetti riippumattoman tutkintaryhmän selvittämään koronapandemiasta johtuneita toimia. Ryhmä perustetaan. Bisnesenkeli Korkesaari Galleria Aarni esittelee syyskuun näyttelyssään kaksi taiteilijaa, tamperelaisen Janne Hokkasen ja lahtelaisen Anna-Liisa. Loppuvuoden aikana Korkeasaaren eläintarhaan Helsinkiin odotetaan uutta amurinleopardiparia, jonka pennuista kaavaillaan. Ne ovat usein kuhmolaissyntyisen,\nVierailija: "Minulla on pari kuukautta vanha samsung galaxy a5. Ostin puhelimeen dna kaupasta suojakuoren johon saa kortit. Silloin kun suojakuori oli uusi, puhelin piti ihmeellistä ääntä avatessani kuoren ja laittaessani kuoren läpän puhelimen takapuolelle. Puhelimesta tulee jotain piipitystä *p.\nPuhelun Aikana Outo ääni Outo uni ei ollut unta. Puhelun lopussa pappa toivotti minulle hyvää joulua, jos emme näe. Sama kuitenkin toistui yön aikana kolme kertaa. Seuraavana aamuna sain kuulla, että isovanhempieni naapurissa oli ollut samana yönä tulipalo, jossa kuoli kolme ihmistä.\nLumia 625, outo raksahdus kelatessa videota. ihme puhelin. 24.05.2014 19:27.\nToisinaan puhelun aikana oma ääni kaikuu eli tulee kaikuna omaan korvaan. Joskus linjalta on kuulunut hengitystä, rapinaa, naputusta jne. Nyt puhelun vastaanottaja ei ole kuullut ääntäni ellen laita kaiutinta päälle jne jne.\nMulla kuului nimittäin tänä iltana. Soitin isälleni ja linjalta kuului välillä jonkun naisen puhetta. Lisäksi kuului kohinaa ja rätinää. Isä ei kuullut noista mitään (toisaalta sillä on vähän huono kuulo) Luulin ensin että se nainen oli äiti joka puhui puhelimen lähellä ja kysyin että mitä se.\nMalware Suomeksi Windows Defender (koko nimi Windows Defender Antivirus) on ilmainen Microsoftin kehittämä virustorjuntaohjelma Windows 8- ja Windows 10 käyttöjärjestelmiin. Aiemmin samalla nimellä tunnettiin Microsoftin kehittämä haittaohjelmien poistotyökalu. Ohjelma toimii tietokoneen käyttöjärjestelmän taustalla pyrkien suojaamaan sitä kaikilta tunnetuilta uhkilta. "malicious" suomeksi. volume_up. Installing an antimalware app and keeping it up to date can help defend your PC\nEU haluaa uudet pelisäännöt tekonurmikenttien. – Euroopan kemikaaliviraston mukaan mikromuovin käyttöä kentillä pitää rajoittaa. Yksi vaihtoehto on rouheen kieltäminen.\nOuto uni ei ollut unta.\nPuhelun lopussa pappa toivotti minulle hyvää joulua, jos emme näe.\nSama kuitenkin toistui yön aikana kolme kertaa. Seuraavana aamuna sain kuulla, että isovanhempieni naapurissa oli ollut samana yönä tulipalo, jossa kuoli kolme ihmistä.\npuheluista, jos puhelimet eivät ole toiminnassa. Tossa soittelin viikolla stadmiin. Ihmettelin kun ei kukaan vastaa. Pariin kertaan koitin,mutta ei mitään. Koitin toiseen myymälään,jossa vastattiin. Selvisi myös,että siihen toiseen soittamaani myymälään ollaan tekemässä remonttia, eikä puhelime siel.\nOctober Suominen Corporation’s stock exchange release on August 12, 2020 at 10:15 a.m. (EEST) Suominen will publish its Interim report for January-Septemb\n5.7.2009 · Noniin, 4 kuukautta kuuloke kesti. Nyt äänenvoimakkuus puheluiden aikana vaihtelee huomattavasti ja välillä vastapuolen ääni katoaa kokonaan langalta. Vaihtaako huolto puhelimeen uutta mallia olevan kuulokkeen vai korjaavatko vain vanhan? Mietin pitäisikö sitä ruveta itse korjailemaan, jos.\nVain Suomeksi Hus haluaa toteuttaa pikavauhtia jättihankkeen, joka vahvistaisi sen asemaa koronan vastaisessa taistelussa. Synlab kärkkyy. Ruotsin jääkiekkoliigan SHL:n uusi kausi käynnistyy lauantaina 19. syyskuuta. C More välittää sarjan otteluita tuttuun tapaan. Tänä vuonna 60 vuotta täyttävä Unga Teatern elää muutosvaihetta. Taiteellinen johtaja Paul Olin jättää tehtävänsä viiden. 19.7 Uusien aloituspaikkojen määrä kasvaa huomattavasti Oulun yliopistossa lähivuosina. Opetus-\nJoshua Anthony Dillian Whyte ja Aleksandr Povetkin ottivat viime yönä yhteen Brentwoodissa, Englannissa raskaan sarjan huippuottelussa. Pahoinvointi Englanniksi Cowboy Bootsit Rajakallion Marjatila rajakallion mansikka Mac Gregor Entinen UFC-mestari Conor McGregor on pidätetty Korsikan saarella. Poliisi epäilee McGregoria seksuaalisesta ahdistelusta ja. Elon Muskin mukaan lentoihin sisältyy valtavia riskejä. Teknologiamiljardööri Elon Musk myöntää Mars-siirtokunnan. LeBron James, 35, on edellisen 12\nHelly Hansen Takki Prisma helly hansen ale Vain Suomeksi Hus haluaa toteuttaa pikavauhtia jättihankkeen, joka vahvistaisi sen asemaa koronan vastaisessa taistelussa. Synlab kärkkyy. Ruotsin jääkiekkoliigan SHL:n uusi kausi käynnistyy lauantaina 19. syyskuuta. C More välittää sarjan otteluita tuttuun tapaan. Tänä vuonna 60 vuotta täyttävä Unga Teatern elää muutosvaihetta. Taiteellinen johtaja Paul Olin jättää tehtävänsä viiden. 19.7 Uusien aloituspaikkojen määrä kasvaa\nHelly Hansen Takki Prisma


21.05.2012 / Mickelspiltom, välillä Lapinjärvi–Myrskylä\n21.05.2012 Loviisan juna halkoo matkallaan useita peltoja ja tässä niistä yksi Mickelspiltomin seudulla. Deeveriparin 2750+2744 perään on kertynyt satamasta mukavan pitkä letka sahatavaravaunuja sekä yksi venäläinen vaunu. Tämän kuvan ja muiden Lahti-Loviisa -radan kuvien perusteella täytyy sanoa, että kyseinen rataosuus on maisemiltaan yksi hienoimmista. T2869 Dv12 2750 + Dv12 2744 + Hkba + Vtad + Hkba + Hbikk + 9*Hbi + Hbikk + 21*Hbi + Hbikk + Hbi + Hbin + 9*Hbi.\nVälillä: Lapinjärvi–Myrskylä Kuvauspaikka: Mickelspiltom Tasoristeys: Hellsten [Tasoristeyspalvelu] Koordinaatit: 60.62641 26.02037 [Google Maps] [Karttapaikka]\nLisätty: 25.05.2012 11:49\nDv12: 2744, 2750\n25.05.2012 11:54 Mikael Sahervo: Onko minä päivänä ja mihin aikaan kuvattu?\n25.05.2012 12:12 Vesa-Matti Turunen: Maanantaina 21.5 kuvattu ja juna ohitti tämän paikan puoli kaksitoista.\n25.05.2012 13:53 Mikael Sahervo: Olitko kuin pitkää passissa ennen ku juna tuli maisemii? Pitäis ite saada kuvattua tää paluujuna myös Kasaajankadun ppl. Ja muutenki jos ja kun se uusi operaattori tulee ja jos VR sitte lopettaa.\n25.05.2012 14:15 Vesa-Matti Turunen: Mitähän olisin ollut tuolla? Varmaan jotain 45 minuuttia odottelin. Itellä oli vähän sama juttu, pitkään olin suunnitellut kuvaavani tätä liikennettä ja nyt sain sen toteutettua, ennen mahdollisia muutoksia.\n25.05.2012 14:20 Mikael Sahervo: Ihme toi Tadi kyl tossa välissä. Ite en yleensä ole tässä junassa nähny ku Habbin/Hbi/Hbin/Hbikk ja sitte jos tulee raakapuuta Lapinjärveltä.\n25.05.2012 14:27 Riku Outinen: Tad-sukuisia on aiemmin kulkenut Loviisan junissa säännöllisesti. Dolomiittikuljetukset Lahden lasitehtaalle, viljakuljetukset Loviisan satamaan, sekä Lahden Polttimon tuotekuljetukset Loviisan satamaan. Tuo vaunu ei kylläkään ole Tad, vaan Vtad(kuten tunnisteissa lukee), joka on uutta ainakin minulle Loviisan liikenteessä. Ilmeisesti Suomen Viljava on alkanut Turengin ja Naantalin varaston tavoin alkanut käyttää rautatiekuljetuksia Venäjän liikenteessä, tai sitten on kyse jostain ihan muusta...\n25.05.2012 14:33 Mikael Sahervo: Nii aivan Vtad. Ilmeisesti noi Hkba on taas niitä liitevaunua millä saa suomalaiset ja venäläiset vaunut samaa roikkaan?\n25.05.2012 14:34 Riku Outinen: Miksi Vr lopettaisi tällä rataosalla Proxionin liikenteen alettua? Kulkeehan Loviisaan muidenkin yhtiöiden sahatavaraa rautateitse kuin Vapon, ja tämän lisäksi esim. pylväitä Höljäkästä. Tosin valitettavan paljon liikennettä on siirtynyt pois rautateiltä esim. Versowoodin sahatavarakuljetukset, Puhos Boardin lastulevykuljetukset(konkurssi), jonkin verran Finnforestin liikennettä sekä Upm:n paperikuljetukset mm. Kymin tehtaalta. Aikaisemmin eli vielä muutaman vuoden säteellä G/Sim-vaunut olivat ihan yleisiä Loviisan junissa juuri noihin paperikuljetuksiin liittyen.\n25.05.2012 23:19 Vesa-Matti Turunen: Niin, eihän Vr välttämättä liikennöintiä lopeta tuolla. Tuomaksen kuvia tältä rataosalta mitä oon selaillut, niin parissa kuvassa näkyy olevan Vgk-vaunu junassa, mutta Vtad taitaa olla ihan uusi juttu. Kuinkas paljon nykyisin lähtee puuta Lapinjärveltä?\n26.05.2012 12:00 Mikael Sahervo: Mä en kyllä tohon oikee osaa sanoa että onko edes viikoittain. Lahdessa myös Mukkulasta tulee raakapuuta mutta se ei tähän liity mitenkään.


Kommentti: Kriittinen viesti jäi tuhansien pahvifanien varjoon – jalkapallokannattajien ääni kuuluu Saksassa ilman katsojiakin | Yle Urheilu | yle.fi\nSaksalaisseurat sallivat fanien protestit tyhjilläkin stadioneilla, kirjoittaa Yle Urheilun Jussi Vainikka.\n23.5.2020 klo 21.10päivitetty 23.5.2020 klo 22.34\n"Borussian puolesta, haamupelejä vastaan: jalkapallo ei ole mitään ilman faneja". Mönchengladbachin kannattajat tekivät mielipiteensä selväksi banderolleillaan.Getty Images\nSaksan kielen sana geisterspiel tarkoittaa vapaasti käännettynä haamupeliä. Saksalaiset viittaavat termillä ilman katsojia pelattaviin otteluihin.\nBorussia Mönchengladbach löysi haamupelille nerokkaan vaihtoehdon, sillä Bundesliigan ottelua Leverkusenia vastaan seurasi stadionilla yli 13 000 pahvista katsojaa. Faneilla oli mahdollisuus saada oma pahvikuvansa katsomoon 19 euron hintaan. Tuotot lahjoitetaan (siirryt toiseen palveluun) lyhentämättömänä paikallisille hyväntekeväisyysjärjestöille. Mediahuomio oli ottelun alkaessa taattu.\nTempaus on oiva esimerkki saksalaisesta jalkapallokulttuurista, jota voisi ehkä parhaiten kuvata sanalla yhteisöllisyys. Jalkapallo-ottelut ovat saksalaisille ennen kaikkea yhteisöllisiä tapahtumia, joissa tavataan perhettä ja ystäviä.\nEi ole sattumaa, että maailman korkeimmat yleisökeskiarvot tilastoidaan juuri Saksassa. Pahvisten kuvien avulla seurayhteisöllisyys toteutui stadionilla niin hyvin kuin vallitsevassa tilanteessa on mahdollista.\nPahvisten katsojien taakse kätkeytyi myös kriittinen viesti. Monen seuran kannattajaryhmät ympäri maan ovat suhtautuneet kielteisesti kauden jatkamiseen ja ilman katsojia pelaamiseen. Pelien jatkamista ja tv-rahojen nettoamista koronavirustilanteen vallitessa pidetään monin paikoin ahneena. Kriittisiä banderolleja on näkynyt tyhjissä katsomoissa ja kaupunkien kaduilla, myös lauantaina Mönchengladbachissa.\n"Raha on tärkeämpää kuin terveytemme –Bundesliigaa hinnalla millä hyvänsä". Kölnin kaduille liimatuissa julisteissa vastustetaan Bundesliigan jatkumista.Getty Images\nOn vaikea kuvitella, että esimerkiksi Valioliigan ulkomaalaisomisteiset suurseurat sallisivat tyhjiin katsomoihin kriittisiä banderolleja. Kun katsomot kumisevat tyhjyyttään, lakanoiden viesti paistaa tv-ruuduista läpi tavallistakin vahvemmin. Miksi saksalaisseurat siis sallivat protestit?\nSaksassa kannattajat todella ovat osa seuraa. Siitä pitää huolen niin sanottu 50+1 -sääntö, joka määrää, että kahden korkeimman sarjatason seurojen äänivallasta vähintään 51 prosenttia on kuuluttava sen jäsenille eli kannattajille. Näin yksittäiset sijoittajat eivät voi omistaa seurojen osakkeista 49 prosenttia enempää.\nKun kannattajien oikeuksia on yritetty Saksassa rajoittaa, ongelmia on syntynyt nopeasti ja välillä on läikkynyt pahasti yli. Keväällä pelaajat esimerkiksi kieltäytyivät pelaamasta kesken ottelun, kun Bayern Münchenin kannattajat solvasivat Hoffenheimin omistajaa Dietmar Hoppia.\nHopp on saksalaisessa jalkapallossa kiistelty hahmo, sillä hän omistaa 50+1 -säännöstä poiketen Hoffenheimin lähes kokonaan poikkeusluvalla. Hopp oli aiemmin asettanut häntä solvanneille Dortmundin kannattajille kolmen vuoden porttikielllon vieraspeleihin Hoffenheimissa.\nMuita monia kannattajaryhmiä hiertäviä asioita ovat esimerkiksi lippujen hinnat ja maanantaisin pelattavat ottelut. Jatkuvien protestien seurauksena Bundesliiga päätti luopua fanien toiveiden mukaisesti maanantaiotteluista syksystä 2021 lähtien.\nEsimerkit osoittavat, että kannattajien mielipiteillä on Saksassa todella merkitystä. Siksi seuroilla ei ole varaa sensuroida kannattajiensa mielipiteitä. Katsomot pysyvät loppukauden tyhjinä, mutta kannattajien ääni kuuluu. Ainakin kuvainnollisesti.\nFarssiottelun taustalla on fanien huoli jalkapallon liiasta kaupallistumisesta – ainutlaatuisen säännön porsaanreiät ovat johtaneet Saksassa rajuihin protesteihin\nRanskan avointen järjestäjät haluavat katsojat mukaan tennisjuhlaansa\nPetra Niemiselle MVP-titteli Ruotsin pääsarjassa\nRallilegenda Ari Vatanen ei usko, että Suomen MM-rallia ajetaan elokuussa – varasuunnitelmakaan ei innosta :”Ei todellakaan sama asia”\nJääkiekon CHL alkaa suoraan pudotuspeleillä – arvonta ensi viikolla\nSami Jauhojärvi yllättyi Marit Björgenin ratkaisusta – kiinnitti huomiota tärkeään asiaan paluupäätöksessä: "Näköjään kaihertanut sen verran"\nKooveen kiekkonaiset haluavat täyttää tyhjiön tyttökiekkoilun pelaajapolussa Tampereella\nNettivika laittoi DreamHackin otteluohjelman uusiksi – ilta huipentuu huippuotteluun Fnatic-FaZe\nPalloilusarjat ja Hiihtoliitto hakivat urheilun koronatukia, yleisurheilu jäi vielä ulkopuolelle: ”Odotamme oikeudenmukaisuutta”\n"Mahtava juttu, että SM-kisat saadaan järjestymään" – Heliövaara puolustaa mestaruuksiaan SM-tenniksessä\nLohjan EM-kisoissa ammutaan myös olympiapaikoista\nSuomalaisviisikko palaa tositoimiin Tanskan jalkapalloliigassa – Sparvin edustama Midtjylland johtaa sarjaa selvällä erolla


Päivi Riihimäki – Cambridge Ohjelma\nHeippa, olen Päivi,\nTopeliuksenkatu 3 b, 00260\nÄlä odota, aloita tänään\nLaihduttaminen on muutakin kuin painon pudotusta. Se on uusien elämäntapojen opettelua, oikean ruokarytmin löytämistä sekä oivalluksia omasta itsestään ja ruokavalionsa koostumuksesta. Kevyempää ruokavaliota opetellessa on tarkoitus huomata, että on olemassa muitakin vihanneksia kuin makkara.\nTällä mielenkiintoisella matkalla kevyempään elämään kuljen vierelläsi. Pudotettuani itse Cambridge-ohjelmalla 15 kg tiedän, kuinka suuri merkitys on valmentajan tuella yhdistettynä valmiiksi mietittyyn, ravinteikkaaseen, mutta vähäkaloriseen ruokavalioon.\nValmentajana olen tiukka mutta huumorintajuinen ja aidosti kiinnostunut sinun tavoitteestasi laihdutuksen suhteen. Taso-ohjelman avulla räätälöin juuri sinulle sopivan laihdutusohjelman omien tavoitteidesi saavuttamiseksi – oli tavoitteesi sitten muutaman kilon pudotus taikka suurempi elämäntaparemontti. Taso-ohjelmaan voit hypätä kuin junaan, joka vie sinut perille haluamallesi asemalle. Cambridge-ohjelma tarjoaa sinulle sekä oppaan että matkaeväät.\nViihtyisät ja kodikkaat tilani sijaitsevat Töölöntorin kupeessa kirkkoa vastapäätä, jonne pääset kätevästi myös julkisilla. Esimerkiksi bussit 37, 41, 42 ja 69 pysähtyvät aivan oveni eteen.\nKäytössäni on iZettle-maksupääte.\nVaraa aikasi jo tänään! Jos et löydä varauskalenterista itsellesi sopivaa aikaa, ota yhteyttä.


Tervetuloa rakentamisen uusia velvoitteita käsitteleviin asiakastilaisuuksiin\nEtusivu > Ajankohtaista > Tervetuloa rakentamisen uusia velvoitteita käsitteleviin asiakastilaisuuksiin\nVerohallinto järjestää rakentamisen uusista velvoitteista syksyllä viisi asiakastilaisuutta eri puolilla Suomea. Tilojen rajallisuuden vuoksi Verohallinto toivoo, että yhdestä yrityksestä tilaisuuteen osallistuisi enintään viisi henkilöä.\nKaikki Verohallinnon järjestämät tilaisuudet ovat oheisessa listassa aikajärjestyksessä. Syksyn ensimmäinen tilaisuus rakentamisen uusista velvoitteista järjestetään 22.9.2014. Tilaisuuksissa ei jaeta materiaalia.\nTilaisuuksien paikkakunnat, ajankohdat ja ilmoittautuminen\nLisäksi Verohallinto järjestää tiistaina 30.9.2014 sekä suomenkielisen että ruotsinkielisen verkkoseminaarin, jossa käsitellään rakentamisen uusia velvoitteita. Näihin kumpaankin mahtuu verkon välityksellä 2000 osallistujaa.\nJulkaistu: 10.9.2014 08:15


Päivän mielipidekirjoitus - Sivu 103 - Kitinä\nViesti Kirjoittaja James Potkukelkka » 22.04.2020 8:48\nOnhan siinä hyvää tilannekomiikkaa, että sotetsaari käynnistää tutkinnan, kuka on vuotanut salaiset viestit ja sitten käy ilmi, että tsaari itse forwardannut ne.\nViesti Kirjoittaja So Hard » 22.04.2020 8:49\nTämä itsetutkinta tuntuu olevan päivän trendi.\nViesti Kirjoittaja nokkaelain » 23.04.2020 16:43\nPitäisikö meidän itse kukin tehdä itsetutkiskelua - ja tarpeen tullen vuotaa esiin tulleet asiat nettiin.\nViesti Kirjoittaja urpiainen » 24.04.2020 9:57\nhttps://suomenkuvalehti.fi/jutut/kotima ... a653b916-4\nOli minusta kiinnostava. Rikkoo normaaliasetelmaa, jossa kylmänrationaaliset puoliautistiekonomistit (a la Soininvaara) ovat toisella puolella ja elämänpyhyys-romantikot toisella. Tässä siis ehkä romantikkojen puolelle asettuva kanta, joka kuitenkin argumentoi hyvin rationaalisesti. Ja tyyppi on vielä viime vuosituhannen tuttuja Marian helmestä!\nViesti Kirjoittaja sivustahuutaja » 24.04.2020 10:00\n^ Vanhukset itse arvostavat oman elämänsä jäljellä olevan arvon alhaisemmaksi kuin he arvioivat oman elämänsä esim. 30 vuotiaina. Miksi emme siis kunnioittaisi tuota arviota?\nViesti Kirjoittaja urpiainen » 24.04.2020 10:08\nKauppisen vastaus seuraa kappaletta, joka koostuu vain sanasta "Miksi?".\nViesti Kirjoittaja sivustahuutaja » 24.04.2020 10:38\n^ En ymmärtänyt tuota osuutta. Lapsikin tajuaa, ettei tässä setelit liiku. Silti pitää ymmärtää, että koko maa ottaa turpaan miljarditolkulla. Kyllä se on ihan oikeasti meidän kaikkien tilipussista pois ja pois myös esim. vanhusten hoidosta tulevaisuudesta. Hoitajamitoitukselle voi sanoa hyvästi ja niitä paskavaippoja ei tyhjennetä niin usein.\nViesti Kirjoittaja James Potkukelkka » 24.04.2020 10:42\nMielestäni kirjoitus ei kuitenkaan tuo mitään selvää\nuutta. Ellei sellaiseksi lasketa sitä, että meillä terveillä taudin levittäjillä olisi korkeampi maksuvelvollisuus kuin tilanteissa, joissa ihminen sairastuu sisäsyntyisesti.\nEli koska aktiivisesti olisimme syyllisiä taudin leviämiseen, voisi toimenpiteiden hinnaksikin hyväksyä suuremman kustannuksen.\nMun mielestäni tuo on jossain mielessä sukua tälle\nPitää olla filosofi, jotta voisi nähdä ongelmaa siinä, että siirtäisi junanvaunun menemään raiteelle, jolla vähemmän ihmisiä. Samaten kuin nähdäkseen meillä ”muilla” jotain syyllisyyttä ja siitä johtuvaa poikkeavaa maksuvelvollisuutta.\nViesti Kirjoittaja urpiainen » 24.04.2020 10:48\nNo tuota taas käsitellään ennen miksi-kysymystä. Mun käsittääkseni Kauppinen sanoo, että rajoitusten hintalappu lasketaan usein siten, että murehditaan, paljonko tulee nokkaan verrattuna tilanteeseen, jossa korona ei vaikuttaisi talouteen. Kauppisen mukaan pitäisi verrata tilanteeseen, jossa koronan annetaan mellastaa ilman rajoituksia, ja tällöin rajoitusten hintalappu näyttää erilaiselta.\nTästä ja miksi-kysymyksen vastauksesta päästään kahteen Kauppisen johtopäätökseen "Siitä, että kunnioitamme toisten loukkaamattomuutta ja suojelemme itseämme, on rationaalista maksaa paljon enemmän säästynyttä henkeä kohti kuin sairaanhoidosta yksinään – eikä hintalappu ole sitä mittaluokkaa, kuin usein harhaanjohtavasti väitetään." En siis sano, että olen välttämättä samaa mieltä Kauppisen kanssa, mutta argumentti on kiinnostava.\nViesti Kirjoittaja urpiainen » 24.04.2020 10:52\nMun mielestä Kauppinen ei puhunut ensisijaisesti maksuvelvollisuudesta kuin siitä, että tarkkaan ottaen meiltä vaaditaan lähinnä pidättäytymistä muita potentiaalisen tappavasti vahingoittavista teoista. Tämän useimmat ääriliberaalitkin hyväksyvät, vaikka tämä sitten muodostaakin sen maksurasitteen. Nyt nämä pidättäytymiset halutaan kuitenkin käsitteellistää suoraan meiltä vaadittuina (maksu)tekoina - positiivissina tekoina, vaikka ovat negatiivisia tekoja. Vaikka rahallinen tulema olisi sama, käsitteellinen analyysi on kuitenkin eri. Tämä on kiinnostavaa. Mutta minusta trolley-ongelma onkin kiinnostava, vaikka Soininvaaran mukaan se on akateemisten teoreetikkojen luksusta.\nViesti Kirjoittaja urpiainen » 24.04.2020 11:22\nNo mitens tää mielipidekirjoitus? Ei Hitler-kortti, vaan Mao-kortti! Persut ovat 2000-luvun maolaisia, ja heidän uhrinsa sellaisia, joilla (objektiivisesti?) korkeimmat arvot: https://www.hs.fi/politiikka/art-2000006485013.html\nViesti Kirjoittaja James Potkukelkka » 24.04.2020 11:47\nNo joo. Voihan tuossa nähdä eron (maksetaanko 20 miljardia vai jätetäänkö ansaitsematta 20 miljardia). Lopputulos on kuitenkin sama. Mauno Koivisto sanoi aikoinaan ”jos rahat on loppu, ei auta, vaikka olisi kuinka rikkaan talon poika”. Mielestäni sopii tähän.\nFilosofia on varmasti aivan ok keskusteltavaksi esim. kapakan pöydässä tai luennolla, mutta jos pitää päättää, väännetäänkö karannut junanvaunu syöksymään raiteelle, jolla on vähemmän ihmisiä, jokainen normaalijärkinen ihminen tietää, mitä pitää tehdä.\nViesti Kirjoittaja sivustahuutaja » 24.04.2020 11:58\nMun käsittääkseni Kauppinen sanoo, että rajoitusten hintalappu lasketaan usein siten, että murehditaan, paljonko tulee nokkaan verrattuna tilanteeseen, jossa korona ei vaikuttaisi talouteen. Kauppisen mukaan pitäisi verrata tilanteeseen, jossa koronan annetaan mellastaa ilman rajoituksia, ja tällöin rajoitusten hintalappu näyttää erilaiselta.\nTuo on totta. Pitää olla aika tampio analyysintekijä tai päättäjä, jos ei tuota ymmärrä.\nJohtopäätöksen logiikka kusee. Kun valinnat muutetaan yhteismitallisiksi, niin silloin ei ole rationaalista maksaa huonommasta lopputuloksesta enemmän. Miksi kukaan tappaisi 10, jos vaihtoehtona on tappaa vain 5?\nViesti Kirjoittaja James Potkukelkka » 24.04.2020 12:01\nMiksi kukaan tappaisi 10, jos vaihtoehtona on tappaa vain 5?\nKts. edellä linkittämäni trolley problem. Kuten sanoin, kyseistä ongelmaa voi pohtia kapakan pöydässä tai luennolla, mutta reaalitilanteessa jokainen tervejärkinen tietää, mitä tehdä.\nOlisiko niin, että jos juristin tehtävä on tehdä epäselvistä\nasioista selviä ja selvistä epäselviä ja lääkärin tehtävä on viihdyttää potilasta sillä aikaa, kun odotetaan taudin spontaania paranemista, filosofin tehtävä on luoda ongelmia sinne, missä niitä ei ole?\nViimeksi muokannut James Potkukelkka, 24.04.2020 12:06. Yhteensä muokattu 1 kertaa.\nViesti Kirjoittaja sivustahuutaja » 24.04.2020 12:06\nMun mielestä Kauppinen ei puhunut ensisijaisesti maksuvelvollisuudesta kuin siitä, että tarkkaan ottaen meiltä vaaditaan lähinnä pidättäytymistä muita potentiaalisen tappavasti vahingoittavista teoista. Tämän useimmat ääriliberaalitkin hyväksyvät, vaikka tämä sitten muodostaakin sen maksurasitteen.\n"Ääriliberaali" vastaa: Summat ratkaisevat. Jos joku aiheuttaa yhden kuoleman välttääksen euron kustannuksen, niin se on huono juttu. Jos kustannus on miljardin, niin miksi jonkun henki olisi tuon arvoinen, kun me tiedämme ettei henkilö luultavasti itsekään arvosta henkeään tuon arvoiseksi?\nKoska meillä on valtio, on juuri valtion tehtävä maksimoida kaikkien kansalaisten kokonaishyvinvointia tälläisissä tilanteissa. Valtio voi määrätä kustannuksia aiheuttavia toimenpiteita ja korvata tuon toimenpiteistä kärsineille. Valtio voi sitten kustantaa tuon verottamalla. Eli fiksusti toimiva valtio laittaisi ravintolat kiinni, maksaisi heti ravintoloille korvauksia ja sitten nostaisi vanhusten verotusta. Näin suojeltaisiin vanhuksia, mutta he myös maksaisivat elinvuosiensa lisääntymisestä.\nEDIT: Jos lähdetään "ihmishenki on mittaamattoman arvokas" hourupäiden kelkkaan, niin silloin on rationaalista takavarikoida kaikki yli 60 vuotiaiden omaisuus ja käyttää tuo raha heidän suojeluunsa. Päätöksen voisi tehdä vaikka huomenna.\nViesti Kirjoittaja Ylermi Ylihankala » 24.04.2020 13:05\nOnko tälle olemassa poliisiversiota? Haluisin kovasti kuulla sellaisen!\nViesti Kirjoittaja urpiainen » 24.04.2020 13:23\nTätä tietysti vahventaa vielä se, että filosofin toiminta on toisen kertaluvun hommaa - hän ei ajattele asioita, vaan asioita koskevaa ajattelua. Eli siinä missä juristi sotkee asioita, filosofi sotkee asioita koskevaa ajattelua (ja jättää asiat ennalleen).\nViesti Kirjoittaja James Potkukelkka » 24.04.2020 13:31\nAinakin pitäisi olla!\nViesti Kirjoittaja sivustahuutaja » 24.04.2020 13:42\n^ ekonomisti mallintaa taloutta tavalla, jonka tulokset eivät vastaa todellisuutta. Mutta malleja ymmärtämällä voi oppia ymmärtämään todellisuutta.\nViesti Kirjoittaja urpiainen » 28.04.2020 16:51\nToivonne lepää Antti Rinteen harteilla: https://www.hs.fi/junkkari/art-2000006489922.html\nViesti Kirjoittaja James Potkukelkka » 29.04.2020 9:15\nTuossa jutussa oli hauska kohta kaksi litterointia Marinin vastauksesta kysymykseen, hyväksyykö hän Nergin nimityksen.\nViesti Kirjoittaja urpiainen » 29.04.2020 9:39\nJoo. Marinia on kehuttu erinomaiseksi viestijäksi nimenomaan selkeytensä ja ymmärrettävyytensä takia. Jos hän on oikeasti erinomainen, on se ehkä pikemminkin sitä, että hän osaa säätää selkeyttään tarpeen mukaan.\nViesti Kirjoittaja James Potkukelkka » 29.04.2020 9:52\nKyllähän tuo oli hieno suoritus antaa kaksi kertaa selkeä ja johdonmukainen vastaus, mutta jättää vastaamatta itse kysymykseen\nViesti Kirjoittaja So Hard » 29.04.2020 9:53\nKai se on kyky sekin vastata pitkästi ei mitään.\nViesti Kirjoittaja urpiainen » 29.04.2020 10:07


Bremenin joulutori on legenda - Matkat - Ilta-Sanomat\nBremenin joulutori on legenda\nHansakaupunki Bremenin joulutorilta löytyy myös suomalaisväriä\nBremenin legendaarinen joulutori on tunnelmallinen, vaikka sää on harmaa.Kuva: Tiina Vahtera\nKun Suomessa roiskaistaan talot pitkin pellonlaitoja, Saksassa kaupungit ovat intiimin tiiviitä, kujat kapeita ja talot vanhoja. Jos sota hävitti, ne rakennettiin uudelleen.\nVäistämättä keskiaikaisessa hansakaupungissa Bremenissä tulee joulumielelle, vaikka sää Weser-joen rannoilla on sumuinen ja harmaa, ihan kuten Suomenlahden sopukassa Viipurissa.\nPuisten kojujen yllä leijuu paahdettujen manteleiden ja lämmittävän Glüchweinin tuoksu. Bremenissä ei todellakaan jää nälkä, eikä myös pussinpohja paista, jos pysyy erossa kymmeniä euroja maksavista perinteisistä puu-ukoista, Erzgebirgeistä. Tujakka hehkuviini maksaa pantteineen 5 euroa, pantitta kakkosen. Puuhiilillä prääsätty muhkea bratwurtst lohkeaa 3,5 eurolla.\nLippu vie hunajan luo\nTuollahan liehuu Suomen lippu! Kyltti mainostaa arktista suomalaista hunajaa. Asiakkaita parveilee; suomalaiset ovat myyneet herkkua Raatihuoneentorin joulumarkkinoilla jo vuosia.\nHunaja tulee toki Lapista, mutta Lapista Rauman vierestä.\n- Jos joku kysyy, kerromme kyllä, missä tämä meidän Lappimme on. Emme huijaa. Monella on mielikuva lumisesta Lapista ja se tuo iloa harmauteen, myyjä Jaana Veikkola kertoo.\nSchlachte Magic -joulutori Weserin rannalla on ihan toisenlainen kuin Raatihuoneen ja St Petrin tuomiokirkon väliin ahdetut markkinat. Siellä pyritään keskiaikaiseen tunnelmaan lyhdyin, vaattein ja osin myös kapinein. Krääsääkin toki on mukana.\nKun palaa päätorille, täytyy hieraista kaupungintalon vieressä kököttävän patsaan jalkoja. Kuten monet kuuluisat taideteokset, myös tämä Grimmin satuun perustuva Bremenin soittoniekat -patsas on melko huomaamaton: päällekkäin seisovat aasi, koira, kissa ja kukko.\nSilti jokainen, siis jokainen, ohikulkija ottaa aasin jaloista kiinni ja viettää hiljaisen hetken. Hän toivoo.\nJaana Veikkola myy suomalaista hunajaa Bremenissä.Kuva: Tiina Vahtera\nJoulu hehkuu hämärässä.Kuva: Tiina Vahtera\nKäsintehtyä.Kuva: Tiina Vahtera\nIloiset rouvat Bremenin soittoniekkojen äärellä toivomassa.Kuva: Tiina Vahtera


Kevät on tuloillaan kovaa kyytiä tänne Kainuuseenkin. Paksut nietokset ovat painuneet kasaan, puut ovat paljaina pakkaslumesta ja loska lentää.\nKutsu kävi kerhon hallituksen kokoukseen Hyvinkäälle, jonne Kainuun jaospäällikön Katjan kanssa suuntasin viime maanantaiksi.\nNiinhän siinä kävi, että käteen jäi jopi kerhon uutena tiedottajana, eli toivottavasti jaokset ottavat nyt tavakseen kierrättää kaiken informoitavan tapahtuma- ja muun infon tätä kautta (tiedottaja(a)bmwclub.fi), josta saan ne ajantasaisesti niin tänne kerhon sivuille kuin Bemaristi -kerholehteenkin.\nItse reissu meni varsin mukavasti!\nTosin auton pesu-urakka ennen matkantekoa oli aika turhaa...\n...siitä pitivät nämä vallitsevat tieolosuhteet huolen.\nBemarilla matka kuitenkin sujui sutjakkaasti, jos ymmärrätte mitä tarkoitan, ja kaikki bemareilla ajaneethan varmasti ymmärtävät :)\nPitipä pyörähtää Mikkelissä ihailemassa merkkiliikkeen autovalikoimaakin.\nEhjänä saavuttiin viimein määränpäähän Hyvinkäälle, josta koukattiin vielä mutka tsekkaamassa Uudenmaan kerhotalli. Oli mukava avartaa näkemystä ja päästä vilkaisemaan, millaista harrastustoiminta on eteläisemmän jaoksen piirissä. Siitä vaan etelästä letka kokoon ja vastavierailulle Kainuuseen ;)\nOma coupe jäi suosiolla seisomaan pihaan, kun matkassa oltiin sekä E39:n että E46:n voimin. Muutenkin tekisi mieli antaa kolmekutosen huilata talviteloilla tallin suojissa syksystä kevääseen, mutta pakko jollain on talvisinkin ajot ajaa. Olen sitten edes pitänyt talviajot mahdollisimman vähäisenä.\nSellainen reissu se, 1200 km mutka ja ihan mukavaa vaihtelua arkeen. Kiitos sikäläiselle sakille, näemme varmasti myös jatkossa!\nMeidän Kainuun kerhotallista räpsin muutamia "edustuskuvia", jos saataisiin niitä ja jutunjuurta esille tallista myös tänne kerhosivuille. Onhan tuo talli jo vuoden päivät käytössä ollutkin, ja nyt kun varustelutaso alkaa olla kohdillaan, tiloja voi käyttää entistä monipuolisemmin.\nThis entry was posted by anuhelena on 06.03.2015 17:08 in blog Kainuun kulmilta subscribe


Suomi, eläinten hyvinvoinnin peräkylä - Lukijoilta - Turun Sanomat\nLukijoilta | Turun Sanomat | 21.9.2017 2:00 | 11\nYllättävän sitkeässä elää harhaluulo, että eläinten asiat Suomessa olisivat hyvin. Esimerkiksi turkistarhauksen yhteydessä kuulee usein väitteen, että onhan se hyvä harjoittaa tätä elinkeinoa Suomessa, ulkomailla turkiseläimillä on asiat paljon huonommin.\nVäite ei pidä paikkaansa. Turkistarhaus on kielletty tai tehty käytännössä kannattamattomaksi lainsäädännön keinoin useissa Euroopan maissa.\nViime viikkoina julkisuuteen tulleet kuvat jättimäisiksi ja sairaiksi syötetyistä ketuista suomalaisilta turkistarhoilta näyttävät todellisuuden siitä, miten räikeästi eläinsuojelulakia Suomessa rikotaan. Media on julkaissut näitä kuvia ympäri maailmaa ja Suomi on saanut osakseen runsaasti paheksuntaa jopa Kiinassa.\nSuomessa asiasta vaietaan, koska pitkään valmisteilla ollutta uutta eläinlakia pyritään saamaan läpi sellaisessa muodossa, että mitään mainittavaa parannusta eläinten oloihin ei saada.\nNykyisen eläinsuojelulain vuodelta 1996 on tarkoitus "suojella eläimiä parhaalla mahdollisella tavalla kärsimykseltä, kivulta ja tuskalta. Lain tarkoituksena on myös edistää eläinten hyvinvointia ja hyvää kohtelua".\nSilti meillä on sallittua pitää turkiseläintä pienessä verkkohäkissä ilman liikkumista, virikkeitä ja juomavettä, kytkeä lehmä päästään parteen paikoilleen 10 kuukautta vuodesta, pitää sikaa liikkumisen estävässä häkissä puolet elämästään, ja koko elämänsä näkemättä päivänvaloa, kanaa niin että sillä on liikkumatilaa A4-paperiarkin verran, kastroida porsaat tai nupouttaa vasikoiden sarvien alut ilman kivunlievitystä.\nRäikeimmistäkään eläinsuojelurikoksista harvoin seuraa mainittavia rangaistuksia.\nTutkimuksen mukaan yli 90 prosenttia suomalaisista haluaa eläimiä kohdeltavan hyvin. Eläimet ovat tietoisia ja tuntevia olentoja, joilla on itseisarvo, ts. niitä ei saa kohdella pelkkinä esineinä.\nIhmisellä moraalisena olentona on velvollisuus huolehtia heikoista ja vähempiosaisista, huolimatta kenenkään älykkyysosamäärästä. Miksei siis eläimistä, joista esimerkiksi sika on älykkyydeltään viisivuotiaan lapsen tasolla?\nMitä asialle voi tehdä? Käydä allekirjoittamassa vetoomus uudeksi eläinlaiksi (www.elainlaki.fi) tai antaa palautetta eläinsuojelulain uudistamisesta (www.mmm.fi/elainsuojelupalaute). Ottaa yhteyttä kansanedustajiin ja vaatia parempaa eläinlakia ja kovempia rangaistuksia eläinsuojelurikkomuksista. Kertoa asiasta omassa lähipiirissä ja sosiaalisessa mediassa. Tehdä tietoisia valintoja omissa kulutustottumuksissa ja välttää eläinperäisiä tuotteita. Ryhtyä kasvissyöjäksi. Tukea eläinsuojelujärjestöjen ja Eläinoikeuspuolueen toimintaa.\nLyhyesti, olla se ääni jota eläimillä ei ole.\nKirjoittaja on FT, KTL.\nEläin ansaitsee hyvän kohtelun. Tähän päästään myös sen kautta, että eläin määritellään lainsäädännössä muuksi kuin esineeksi. Eläinten kasvatuksen pitäisi olla niin läpinäkyvää, että nettikameroilla voisi jokainen kuluttaja tarkastaa todellisen tilanteen eläinten oloista. Kuljetukset yms pitää järjestää todistetusti eläintä stressaamatta, vahingoittamatta jne. Tämän tulee koskea myös ulkomailta asti tuotua, halvempaa lihaa. Lemmikeidenkin kohteluun on syytä puuttua tiukemmin. Rangaistukset tuntuvat olevan monesti naurettavia yleisen rangaistuskäytännön ollessa lepsu muutenkin.\nEn vastusta eläinperäisten tuotteiden käyttöä, mutta pyrin valitsemaan aina saatavissa olevan esim ei ikinä häkkikananmunia. Pelkkä luomu ei kuluttajalle kerro varsinaisista oloista tai kohtelusta vaan ainoastaan rehusta.\nRuuaksi kasvatettu eläin, josta ennen vanhaan ja toivottavasti edelleen saadaan myös vaatteita on ihmiselle "lahja", jolla kuuluu olla hyvä elämä. Ennen jäätiin itse ilman maitoa/ruokaa, jos vaikka lehmää pidettiin huonosti. Vieraiden kulttuureiden julmat teurastustavat eivät kuulu tänne. On käsittämätöntä miten vieraan kulttuurin perusteella voidaan sallia moista täällä.\n"Muutos tarpeen" kirjoitti 21.9.2017 5:29 Tee ilmoitus\nJa hauvavauvojaan ja kissimirrejään paapovat (nais)ihmiset eivät vähääkään välitä tuotantoeläinten kärsimyksistä sen vertaa että välittäisivät siitä miten ja missäheidän ostamansa eläinten ruoka on tuotettu. Monen lemmikkieläimen omistajan toiminta lähtee pelkästään itsekkäistä lähtokohdista. Eläin on vain väline, joka täyttää omia tarpeita.\n"P.K." kirjoitti 21.9.2017 7:00 Tee ilmoitus\nKirjoittaja ei taida olla tietoinen esim. Espanjan tavasta ns. hoitaa tuotantoeläimiä. Meillä\npossuja on tietty määrä per neliö, siellä tuplaten. Täysin vastoin EU:n määräyksiä. Ketään\nei kiinnosta. Hukkakaura rehottaa, eläinkuljetuksia ei kukaan valvo eikä geenimuunneltu\nsoija ole sen kummempaa rehua kuin meillä kaura. Silti Suomeen, siis meidän kouluihin\nja työpaikkaruokaloihin ostetaan tätä lihaa sekä vielä surkeampaa scheissea Thaimaasta.\nEt hyvää antibioottiruokahalua meille tänäänkin.\n"H/2" kirjoitti 21.9.2017 7:01 Tee ilmoitus\nSuomessa homma sujuu huonosti, siellä vielä huonommin. En ymmärrä miksi sitten valitsisin kuitenkin suomalaisen lihan? En vain ota kumpaakaan.\n"Liisa" kirjoitti 28.9.2017 16:36 Tee ilmoitus\nNykyisen lain puitteissa voi tehdä kaikenlaista mutta jostain syystä esimerkiksi eläimenpitokieltoja ei kovin herkästi tuomita. Edes tapauksissa joissa tuotantoeläimiä on näännytetty nälkään.\n"Lain tulkinta" kirjoitti 21.9.2017 11:41 Tee ilmoitus\nKyllä Suomen tarhoissa ja eläintiloilla eläimillä on riittävän hyvät olot. Lihansyöjänä ja 60-luvulla maatilallakin asuneena, tiedän mistä liha tulee ja nautin siitå hybällä omatunnolla. Turkis on mielestäni miellyttävä ja hieno vaate. Jopa lasten lapset tykkävät turkistakeista, jotka heille ostin. Eletään ja nautitaan.\n"Anderson " kirjoitti 21.9.2017 14:04 Tee ilmoitus\nJos nyt taas lopetettaisiin tuo vouhotus eläimistä ja niiden kohtelusta ja siirryttäisiin ihmisiin. Pidetään nyt ensin huoli siitä, että meitä kaksijalkaisia kohdellaan ja hoidetaan täällä Suomessa niin kuin laki määrää ja sitten vasta jos aikaa jää, niin ruvetaan paimentamaan niitä kanoja ja muita elukoita. Koiriakin hoidetaan nykyään paremmin kuin ihmistä, löytyy jos jonkinlaista auttajaa.\n" Masa" kirjoitti 22.9.2017 10:07 Tee ilmoitus\nVast: Kaksijalkaiset ensin\nAi että oikein koiria kohdellaan paremmin kuin ihmisiä... Joka vuosi koiria hylätään ulos kuolemaan. Joka vuosi löytyy useampi ihminen joka nälkiinnyttää koiriaa. Tämä pelkästään koirista. Kissoja hylätään tuhansia. Luonnonvaraisia (ja myös lemmikki-) eläimiä kidutetaan ihan vain sadismin riemussa.\nNo, toki kaksijalkaisia kohdellaan samalla tavalla, ehkä jopa samojen henkilöiden toimesta.\nMutta miksi sinä Masa et auta kaksijalkaisia?\n"Ateisti" kirjoitti 22.9.2017 12:06 Tee ilmoitus\nKeskimäärin eläimiä hoidetaan Suomessa erittäin hyvin. Poikkeuksia tietenkin on. Liiallinen vouhotus on pahasta, eikä siitä ole mitään hytötyä. Eläimillä on asiat ihan hyvin. Näistä eläinvouhottajista pitäisi päästä eroon!\n"Voi teitä kettutyttöjä" kirjoitti 30.9.2017 12:01 Tee ilmoitus\nOnpa iankaikkisen vanha ja harhauttava argumentointikeino, tuo asettaa kaksi erimitallista asiaa vastakkain. Huolehditaanko lapsista vai vanhuksista? Hoidetaanko taloutta vai hyvinvointia? Halutaanko kaikki äidit kotiin lapsia hoitamaan vai töihin? Hoidetaanko mieluummin sydän- ja verisuonitaudit vai syövät? JOKO TAI, sehän se idea on, vai?\n"Huoh" kirjoitti 22.9.2017 12:03 Tee ilmoitus\nVoi tietäisittepä kuinka monta kertaa joku on sanonut mulle "mutta suomessa asiat ovat eläimillä hyvin, niitä kauheuksia tapahtuu vain ulkomailla"... Sitten kun selventää että Suomessa turkistarhaus sallitaan kun se on kiellettyä esim. Briteissä, tuleekin usein hiljaisuus!\n"Nothern Vegan" kirjoitti 28.9.2017 21:09 Tee ilmoitus


Joissakin yhteyksissä käytetään vielä alkuperäistä latinalaista yksikkömuotoa medium tarkoittamassa yksittäistä viestintävälinettä. Esimerkiksi Jyväskylän yliopiston tutkintovaatimuksissa on seuraavannimisiä opintojaksoja: Mediumit 1 (video, elokuva, valokuva, demonstraatio), Mediumit 2 (TV-kurssi ja demo, johdatus multimediaan, sarjakuva). Tässä on nimenomaan haluttu korostaa merkitystä ’väline’, kun taas media näiden rinnalla on laajempi ja abstraktimpi, ja mukana on myös sisältö ja tuotanto. Media ei siis tässä olisi kuitenkaan sanan medium monikko kuten englannissa ja alun perin latinassa, vaan kuten edeltä huomataan, tarvitaan lisäksi suomalainen monikko mediumit. Pyrkimys on siis tehdä ero mediakanavan ja mediavälineen kesken. Esimerkiksi valokuva on väline, mutta se voi esiintyä monissa kanavissa kuten lehdessä, televisiossa, videossa tai multimediassa. Ongelma on siinä, että esimerkiksi lehdet, kirjat, radio, televiso ja video ovat sekä mediakanavia että -välineitä ja että mediaa käytetään yleisesti kummassakin merkityksessä. Niinpä nykysuomalaisessa kielenkäytössä esiintyvät sekä media : mediat että medium : mediumit (viimeksi mainittu tosin hyvin harvinaisena) pitkälti samassa merkityksessä.\nKolmanneksi mediaan näyttää liittyvän tietyntyyppinen dynaamisuus. Nimittäin subjektina ollessaan media on usein aktiivinen tekijä, johon liittyvät predikaattiverbit kuvaavat dynaamista toimintaa. Se esimerkiksi kilpailee, muovaa, määrittelee, suuntaa valokeilansa ja juoksee jonkun kintereillä (HS, pääkirjoitus 14.2.1995). Jopa silloin, kun media on lauseessa objektina, se on jonkin rajun ja intensiivisen toiminnan kohteena, esimerkiksi Lipponen kiroaa mediaa tai Sundqvist moitti mediaa (HS, pääkirjoitus 14.2.1995). Samaan aikaan tiedotusvälineet omistivat huomiota (Kaleva 21.2.1995) ja viestimet tekivät virheitä (TV 1 31.1.1995, käännös englannista, jossa esiintyi vastaavassa kohdassa the media). Vaikka siis tiedotusväline ja viestin subjekteina olisivatkin tekijöitä, ne näyttävät usein liittyvän vähemmän dynaamisiin tai jopa kielteisiin yhteyksiin. Samoin kohteen roolissa viestin ja tiedotusväline tuntuvat olevan paljon lievempien toimien objektina kuin media. Esimerkiksi: Televisiossa on viestimien toimintaa tarkastelevia ohjelmia. Viestimiä pitää voida arvostella. Mediakritiikki, suomeksi sanottuna tiedotusvälineiden arviointi, on tämän hetken muotiteema. (Kaleva 21.2.1995.) Selvää kieltään median dynaamisuudesta ja moderniudesta viestimeen nähden kertoo Markkinointi & Mainonta -lehden otsikko Viidakkorumpu mediaa tehokkaampi viestin (1/1994).\ntiivinen abstrakti inhimil-\nmedia + + +\nviestin − − − (+)\nväline − − − (+)\nviestin − +\nväline − +\nMedia-alkuiset yhdyssanat näyttävät liittyvän selvimmin sellaisiin yhteyksiin, jotka ovat omiaan luomaan jo edelläkin puheena olleita dynaamisia mielikuvia. Niillä luodaan usein sellaisia metaforia, joiden lähteenä on sota, urheilu ja talouselämä. Erittäin hyvä esimerkki sotaisasta urheilumetaforasta on mediakehä, jonka olen poiminut Markkinointi & Mainonta -lehdestä (1/1994). Sana on kuvatekstistä, jossa kerrotaan, että PTV:n Hans Edin ja Helsinki Median Tapio Kallioja ”nousevat iskukykyisinä mediakehään”. Yllä on värikuva kyseisistä herroista punaisin nyrkkeilyhanskoin varustautuneina. Tällaisessa kontekstissa ei sanoilla viestin ja tiedotusväline ole mitään sijaa!


Risingshadow - Viestiarkisto » Kylän raitti » Satama (Valvojat: Sarantha, Hiistu) » Lemmikit\nAihe: Lemmikit (Luettu 37669 kertaa)\n« : 26.Maaliskuu 2007, 16:36 »\nTuli tässä mieleen kun kuuntelin gerbiilien pitämää meteliä, että onko risingläisillä eläimiä kotona? Itselläni on täällä vanha ja läski (nyt se loukkaantuu) chihuahua, joka on äksy, mutta silti hirmu herttainen ja suloinen. Nyt kun olen lukuloman takia kotona, nukkuu koira minun sängyllä miltei kaiket päivät. Koira on ollut meillä yli 12-vuotta, enkä osaa kuvitella elämää ilman sitä. Meiltä löytyy myös julmetun kokoinen marsu, joka syö kaikkea mitä näkee, kurkusta hammastahnaan kaikki menee. Pikkusisko on keksinyt tälle nimen ja ei voi muuta kuin itkeä (Töpö Teppo Yrjö Ylermi). Gerbiilejä on kolme ja ne pitävät meteliä kaiken päivää ja yötä. En ole ikinä nähnyt ketään niin ahkeraa kuin nämä gerbiilit ovat. Sääliksi käy yhtä gerbiiliä, jonka nimen pikkusisko on keksinyt ( Kalervo Igor Håkan Hassan). Minkälaisia eläimiä teillä on kotona ja harrastatteko niiden kanssa mitään? Ovatko teidän lemmikit teille kuin perheenjäseniä (niinkuin minulle) vai ovatko ne vain lemmikkejä? Pidättekö ylipäätään eläimistä vai ovatko ne vain ärsyttäviä olentoja, jotka eivät ymmärrä mitään?\n« Vastaus #1 : 26.Maaliskuu 2007, 16:54 »\nItse olen allerginen kaiken maailman karvaisille kotieläimille. On minulla kuitenkin amelanistinen viljakäärme. En kuitenkaan asu juuri nyt sen kanssa muutettuani tänne opiskelemaan. Joka kerta, kun menen käymään Hangossa tapaamassa äitiäni, ihastelen tietysti sen kasvua. Kasvatimme sen aivan pienestä poikasesta. Vajaasta 20 senttimetristä se on kasvanut lähes 120 senttiin.En ymmärrä, miten jotkut ihmiset eivät voi sietää käärmeitä. Minusta se on erittäin kaunis (punertavanoranssikeltainen) ja sopii minulle hyvin lemmikiksi. Se piileskelee suurimman osan ajastaan ruukun sisällä tai putkessa ja kömpii noin kerran viikossa syömään. Ei siis erityisen huomionkipeä tapaus. Keskivertokotieläintä paljon mukavampi siis. Pidän lähinnä rauhallisista eläimistä kuten laiskiaisista, etanoista ja koalista.Ainoa huono puoli käärmeen pitämisessä, kuten oikeastaan kaikkien kotieläinten pidossa, on sen asumuksen eli tässä tapauksessa terraarion siivous. Käärmeen kakkojen ja pissojen noukkiminen, ja likaisten pohjapurujen huljuttelu vedessä on aika ikävää puuhaa. jostain syystä äitini aina säästää näitä hommia, kunnes tulen seuraavan kerran käymään. Ja luodut nahat pitää muista poistaa heti niiden kuivumisen jälkeen. Mutta enpä minä sitä poiskaan antaisi, jotta pääsisin näistä hommista. Varsinkin kun sen syöttäminen on niin mukavaa puuhaa.\nSukupuoli: Vs: Lemmikit\n« Vastaus #2 : 26.Maaliskuu 2007, 17:14 »\nJuuri muutin pois kotoa, joten lemmikit jäivät taakse. Siellä on kolme kissaa.Vanhimman nimi on Piki. Kutsutaan myös nimillä: Pyöveli, Musta, Herra, Ukko, Tuomari, Ilkiö, Kusipää, Se ja Musta Surma. Tiedän että kuulostaa uskomattomalta, mutta totta joka sana:Kotona on kissanluukku, josta kyseinen kissa on tuonut 6 oravaa, joista kahdelta puuttui pää. Tuotu on myös kaksi miltei täysikokoista rusakonpoikasta. Tuonut on myös lapasia, joskus perheen, joskus tuntemattomien. Kerran keittiössä haisi palanut villa. Käännyin katsomaan pöydälle: Piki siellä nuoli kermaa kakusta ja samaan aikaan vatsakarvat paloivat kynttilässä, tästä siis outo haju.Nuorin kissa on nimeltään Viivi. Tuonut kissanluukusta linnunpoikasia ja täysikasvuisen tikan.Keskimmäinen on nimeltään Repe. Tuonut luukusta kastemadon ja joskus rottia. Katoaa joka kevät kolmeksi kuukaudeksi, mutta tulee joka kerta takaisin.\n« Vastaus #3 : 26.Maaliskuu 2007, 17:33 »\nLainaus käyttäjältä: Hillo - 26.Maaliskuu 2007, 16:54 Varsinkin kun sen syöttäminen on niin mukavaa puuhaa.Mitä hää syöpi? Pieniä kuolleita karvaisia? Mulla ei ole koskaan ollut lemmikkiä, eikä tule. Ollaan miehen kanssa hyvin eläinrakkaita, mutta allergisia. Miehelle ei käy koirat eikä rotat ym. jyrsijät, mulle taas ei kissat ja kanit passaa. Linnut ei ole niin kivoja, eikä matelijatkaan oikein tunnu omilta. Käärmeet on kyllä kiinnostavia, mutta mun ykköskriteerit elikoille on karvaisuus ja söpöys (jälkimmäisestä syystä esim. lintuhämähäkki ei oikein iske). Jos allergioita ei olisi, otettaisiin pari söpöstä nöpöstä rottaa heti huomenna.\n« Vastaus #4 : 26.Maaliskuu 2007, 17:41 »\nMinä olen todellinen kissaihminen (ja vähän koiraihminenkin), mutta suureksi harmikseni en voi koskaan ottaa mitään karvaista eläintä allergiani vuoksi. Allergia puhkesi lukioiässä joskus 10 vuotta sitten. Silloin (kotona asuessa siis) meillä oli kolme kissaa ja koira, näistä vielä kissat ovat hengissä. Rakas koiravanhuksemme jouduttiin lopettamaan syksyllä 2002, ja se oli kova pala. Koiramme oli silloin 11-vuotias ja se oli niin sairas, että lopettaminen oli ainoa mahdollinen ratkaisu. Koiramme oli labradorinnoutajan ja lyhytkarvaisen collien sekoitus, aika veikeän näköinen tytteli ;) Sen toinen silmä oli sininen ja toinen ruskea! Myös kissamme ovat tyttöjä. Vanhin täyttää kesällä 14 vuotta ja se on kahden nuoremman äiti. Keskimmäinen on 10,5-vuotias ja kuopuskin täyttää parin viikon päästä 10. Eivät siis mitään nuoria neitokaisia enää. Ihania! Vanhin ja nuorin ovat mustavalkoisia ja keskimmäinen on harmaa. Kissat ovat (ja niin oli koirakin) tottakai perheenjäseniä ja kyllä ne sen osaavat osoittaakin! Enkä minä niistä voi pysyä erossa vanhempieni luona käydessä, vaikka kuinka kutisee ja aivastuttaa. Onneksi on allergialääkkeet! Mutta jos liikaa kissoja vanutan, niin ei lääkekään enää auta...Olihan meillä vuosia sitten myös kaksi mustaa kääpiökania, silloin olin ala-asteella. tallennettu\n« Vastaus #5 : 26.Maaliskuu 2007, 17:43 »\nLachesis: niitäpä juuri! Aivan alkuvaiheessa tosin niin pieniä, ettei niillä vielä ollut karvoja.Ei se ole se ruoka, vaan se miten se syötetään. Se katsos pitää saada vaanimaan sitä, saada ohjailtua sitä niin että se iskee juuri paperin päällä, ettei vaan mene ja tukehdu pohjapuruihin niellessään. Ja kaikki täytyy tehdä melko nopeasti, ettei hiiri ehdi jäähtyä, sillä käärmeethän saalistavat hajun lisäksi lämpönäön avulla. Yleensä kannattaa myös pistää hieman vastaan iskuvaiheessa, sillä silloin se yleensä alkaa kuristaa saalistaan ja nielee sen helpommin oikein päin(=pää edellä).Edit. Muistinpas vanhan osoitteen kuviin: http://amalia.dinikon.net/ Eipä se enää ole tuollainen pikku mato, vaan ihan täysikasvuinen kuristajakäärme. « Viimeksi muokattu: 26.Maaliskuu 2007, 20:36 kirjoittanut Hillo »\n« Vastaus #6 : 26.Maaliskuu 2007, 18:08 »\nAh, eläimet! Edellisessä riisissä jo kerroinkin, mutta kerronpas täälläkin, meillä on kotona neljä frettiä (jos aletaan pilkkuja viilailla, yksi niistä on oikeasti tarhahilleri ja toinen tarhahillerin ja fretin sekoitus eli ns. hybridi), kaksi tyttöä ja kaksi poikaa.Olen kasvattanut noita sekoituksia onnistuneesti kaksi pentuetta, mutta näillä näkymin ne hommat saavat jäädä (ainakin toistaiseksi). En kyllä tiedä mitään ihanampaa kuin kuusi karvapalleroa, jotka seurasivat mua kuin vauvasorsat emoa ja nukahtelivat joukkiona syliin. Ne myös jotenkin toivat tiettyä uutuuden tunnetta häkin putsaamiseen (vauvafretin suoli toimii n. 30 minuutin kuluttua ruokailusta, ne söi 5-6 kertaa päivässä ja vauvoja tosiaan oli kuusi, kakkalaatikkoa ei aina edes enää näkynyt). Jynssäsin koko häkin lattiasta kattoon viitisen kertaa päivässä ja silti hävetti, kun se näytti siltä, ettei sitä ollut ikinä pesty.Koirasta unelmoin, mutta meille ei toistaiseksi sellaista voi ottaa ihan käytännönsyistä. Asumme kerrostalossa (ja vaikka melkein jokaisella naapurilla koira onkin), mielestäni tilaa isommalle eläimelle ei ole. Toinen on aikapula. Koira meille kyllä tulee vielä joskus.Kissankin haluaisin! Sain kuitenkin vasta viime vuonna tietää (tai todeta), että olen niille allerginen. Silmät turposivat kiinni, kun silittelin kaverin kissoja. Aika nopeasti tuli tuokin reaktio, koska olen niitä kissoja ennenkin silitellyt ja aikaisemmin vain sylki/nuolaisu oli aiheuttanut kirvelyä. Kissa-allergikoille muuten tiedoksi, että kannattaa testauttaa tuo fretti; tunnen monta jotka ovat meillä pärjänneet frettien kanssa mainiosti, vaikka kissoista oireita tuleekin (myös moni kissa-allergikko omistaa fretin). Siis jos haluaa jotain karvaista, ärsyttävää ja hermoja vaativaa mutta tavattoman söpöä sohvansa alle tallennettu\n« Vastaus #7 : 26.Maaliskuu 2007, 18:43 »\nOkei, täälläpäin majailee eräs hullu koira, nimeltään Beni. Kyseinen rellestäjä on rotua keskikokoinen, karkeakarvainen portugalinpodengo ja täyttää ensi kesänä 5 vuotta. Beni on varsin hassu otus, sen tapoihin kuuluu mm. pesien rakenteleminen matoista, ihmisten jalkoja ja sohvaa vasten kiehnääminen kissan lailla sekä ääretön addiktio ruokaan ja keittiökyttäykseen. (Jälkimmäinen pikkuisen pännii, ukkini opetti kyseisen tavan Benille...) Se on aika vilkas otus, sen kanssa saa tosissaan kävellä pitkiä lenkkejä... Oikeastaan en ole elänyt yhtäkään vuotta ilman kotitaloudessamme asustelevaa koiraa. Meillä oli ennen Beniä sekarotuinen Veetu-koira, ja hänen ansiostaan olenkin tottunut siihen, että joku tökkii märällä kirsulla naamaan. :) Veetu eli aika vanhaksi, 14 vuotiaaksi. Eläkkeensä se vietti mummolassani, kun ei enää kestänyt yksinoloa päivisin. Mielipiteeni koirien ulkonäöstä: mitä enemmän näyttää sudelta, sitä parempi!\n« Vastaus #8 : 26.Maaliskuu 2007, 18:58 »\nNyt ei ole yhtään, koska veljeni on aika pahasti allerginen karvaisille eläimille ja äitikin hieman. Aikaisemmin meillä oli kaksi koiraa ja kissoja, mutta kissat karkasivat tai kuolivat muuten ja toinen koiristakin jäi auton alle. Toisesta koirasta juoduimme luopumaan muuttaessamme kaupunki alueelle pieneen asuntoon ja olisi ollut epäreilua vaatia maalaisympäristöön tottunutta koiraa muuttumaan sisäkoiraksi. Minä tykkäisin kissasta tai koirasta, mutta se ei nyt onnistu ehkä joskus tulevaisuudessa kun asun omassa asunnossa ja olisi aikaakin lemmikille. Toisaalta jos joskus saan koiran haluaisin mahdollisimman isokokoisen sellaisen, mikä voi aiheuttaa ongelmia tilan tarpeen ja muidenkin asioiden takia.Frettit kuulostavat mielenkiintoisilta lemmikeiltä, asuvatko ne jossain häkissä pääosan ajastaan vai juoksevatko ne vapaina ympäriinsä kuin kissat. Muutenkaan en ole aivan varma minkä näköisiä otuksia ne ovat. tallennettu\n« Vastaus #9 : 26.Maaliskuu 2007, 19:20 »\nKotona (noin 100 km:n päässä täältä opistolta) on suloinen norjanharmaahirvikoira. Vanha kuin taivas ja ylpeä kuin kuningatar. Ei mitenkään erityisen älykäs, mutta tunneälyltään mielenkiintoinen. Kiukuttelun jalon taidon se kyllä osaa.Lainaus käyttäjältä: Nunia - 26.Maaliskuu 2007, 18:08Edellisessä riisissä jo kerroinkin, mutta kerronpas täälläkin, meillä on kotona neljä frettiä ---Fretteihin olen aina halunnut tutustua. Kuulostavat erikoisilta otuksilta.Käärmeeseen en halua tutustua. :)\n« Vastaus #10 : 26.Maaliskuu 2007, 19:21 »\nMeillä asuu sisäkissana lihava ragdoll-kissa nimeltään Mirri (ihan hyvä nimi). Se on siinä viiden vuoden paikkeilla. Kissaihmiseksi luokittelisin itseni. Onhan meillä myös hamsteri nimeltään Topsu, mutta ei luultavasti enää kovin pitkään, sillä se on jo yli puolitoistavuotias, ja vain yksi hamstereistamme (joita on ollut kaikkiaan 8, joista 7 samaan aikaan) on elänyt yli 2-vuotiaaksi. Kaksi poikuettakin olemme niitä kasvattaneet. tallennettu\n« Vastaus #11 : 26.Maaliskuu 2007, 19:34 »\nJuu, eli meillä (tai siis nykyään se asustaa äidilläni) on pitkäkarvainen kääpiöswingikoira Mandi! (Oikeasti se on monirotuinen, muttakun kaikki kysyvät että minkä rotuinen se on, niin keksimme sille oman rodun). Mandi on aivan ihana tyttö, se ymmärtää ihan varmasti puhetta ja ajatusta. Elämän tärkeimmät asiat sille ovat minä ja äiti ja siskoni Paula, sekä tietysti pallo ja lelu. Varsinkin se vinkulelu, jonka Mandi tukkii itse maton alle ja sitten pomppii siinä "muhkuran" päällä ja haukkuu iloisesti. Ja sitten Mandille ei tarvitse kuin kerran huikata että : "Mandi, nukkumaan!" ja koira säntää suurella loikalla sängyn jalkopäähän, hieman kiehnää ja päästää ihanan "yhhmmm" äänen ja nukahtaa. Mandin kuvia voi käydä ihastelemassa täällä.(Oikeasti Mandi siis on sekoitus perhoskoiraa ja kettuterrieriä.)Sitten itselleni ihan omaksi ajattelin hankkia ensi syksynä kunhan varallisuus riittää, niin balineesi-kissan. Ihastuin rotuun heti kun näin siitä kuvan ensimmäisen kerran. Kuvitelkaa, pitempikarvainen siamilainen. Mmmm... Tietysti voidaan kysyä että miksi laittaa monta sataa euroa kissaan, kun niitä saa latojen ja navettojen nurkilta pentuja ilman edestä, mutta haluan edes kerran elämässäni olla niin itsekäs, ja hommata rotukissan. tallennettu\n« Vastaus #12 : 26.Maaliskuu 2007, 19:46 »\nKyllä, kyllä niitä elukoita löytyy, vaikka välillä ulkona kolmen koiran kanssa seikkaillessa tulee mietittyä, että pitikö se kolmas koira oikeasti hommata... Kaksi terrieriä ja spanieli. Lisäksi mukana roikkuu vielä terriereitä ahkerasti karkuun juokseva vanhahko maatiaiskissa, joten vilinää löytyy. Oikeastihan kolmen koiran kanssa on mukavaa niin kauan, kun niiden kanssa pitäisi lenkille lähteä ja jokainen säntää eri suuntaan, yksi jää haistelemaan ja kaksi vetää eteenpäin. Olen kyllä harkinnut kaikkien liittämistä yhden hihnan päähän, mutta kuulostaapa vaikealta sekin. Fretit kuulostavat muuten oikeasti melkoisen mielenkiintoisilta ötököiltä, muttei ole moisia vielä tullut luonnossa nähtyä. :) tallennettu\n« Vastaus #13 : 26.Maaliskuu 2007, 22:01 »\nJoidenkin mielestä minulla on paljon eläimiä, mutta en ole itse samaa mieltä. Tällä hetkellä kanssani asustavat siis 5-vuotias kaunis ja fiksu bordercollieuros Frodo, vähintään yhtä omalaatuinen ja kummallinen tyyppi kuin omistajansa, lähemmäs 2-vuotiaat kesyrottaurokset Fitz ja Armand sekä seitsemän kääpiöhamsteria. Näistä eläimistä lähinnä Frodo vie enemmässä määrin aikaani, rottia täytyy muistaa pitää välillä vapaana ja sylitellä, mutta kääpiöhamsterit pärjäävät melko pienillä hoitotoimenpiteillä.Kääpiöhamstereiden suurehko määrä selittyy sillä, että yritän pienimuotoisesti kasvattaa niitä. Olen erittäin kiinnostunut pienten jyrsijöiden elintavoista, käyttäytymisestä sekä genetiikasta, ja kasvatustyö tarjoaa mielenkiintoisia haasteita näiden asioiden parissa. Kääppäreistä vanhin on venäjänkääpiöhamsteri campbelli nimeltään Katinka, se on hankittu eläinkaupasta ja on pelkkä lemmikki. Varsinainen kasvatuslajini ovat venäjänkääpiöhamsteri talvikot, joita loput kuusi ovat. Vanhin uros Titus sekä kaunis safiirinvärinen naaras Pea saivat tammikuussa poikueen, josta kotiin jäi safiirityttö Nokkonen. Lisäksi laumaa täydentävät Nokkoselle kaavailtu sulhanen nimeltä Hattara, pieni ja tumma naaras Mango joka myös olisi tarkoitus astuttaa keväämmällä, sekä hännänhuippuna Aatos, safiiriuros jota olin suunnitellut miehekkeeksi Mangolle, mutta joka jäi pois jalostuksesta näyttelyssä tuomarin löytämän selkävian vuoksi.Hamstereiden osalta tulee pidettyä yhteyttä muihin harrastajiin ja käytyä muutaman kuukauden välein näyttelyissä, koiran kanssa harrastelen agilitya ja tokoa. Eläimet ovat minulle perhe, harrastus, elämäntapa, koko elämä. Kahden kissan, toisen koiran sekä hevosen hankinta siintelee mielessä (ei tosin kaikkien yhtäaikaa).\n« Vastaus #14 : 27.Maaliskuu 2007, 01:22 »\nKaksi kissaa löytyy, sekarotuiset akat Ainu ja Vennu. Molemmat ovat sellaisia musta-harmaa-ruskearaidallisia selästä, päälaelta ja hännästä ja valkoisia mahapuolelta, jaloista ja naamasta. Siihen ne yhtäläisyydet loppuukin.Vennuska on hyvin rotan oloinen katti, josta tulee isona lihava, vaikka onkin aika pieni kissa (kohta nelivuotias, ei tuosta enää kasveta ku leveyssuuntaan.) Ilme on kuin portsarilla, itsevarmuus 100, eikä kukaan saa koskea arvon kissaan muutoin kuin silloin kun pitää saada paijausta. Parhaita kynsimispaikkoja ovat sohvan reuna ja taulunpohjat. Ja ruokaa saadaakseen mamman voi aivan hyvin herättää aamulla jollain inhalla tavalla. Ja tykkää löhötä sylissä tuskallisen pitkiä aikoja, sekä varastaa kaiken tilan sängyn jalkopäästä.Pikku-Ainu taasen on hiljainen ja arka. Hyvin hento ja laiha ja turkki on vielä kolmevuotiaanakin pörröinen kuin pennulla. Ruokaa puklaillaan ulos silloin tällöin ja silmät on ongelmalliset, rähmii ja tulehtuu joskus. Tuollainen extrahuomiota vaativa pikku tapaus, jota pitää hemmotella enemmän. Normaalisti välttelee ihmisiä, mutta saa joskus kummallisia hellyydenkipeyskohtauksia, jolloin surrataan ja pörrätään kuin roottori ja roikutaan jopa mamman paidan helmassa kiinni huomion perässä. Sylissä olemisesta ei tykkää yhtään, mutta kummana tapauksena kehrää koko rimpuiluprosessin ajan. Masokisti siis. Silmät on valtavat ja mustat, näyttää joltain kummitukselta valkoisen naamansa kanssa. Ja suosikkipaikat on peittojen, lakanoiden, vaatemyttyjen yms. alla, joka tekee varomattomasta istumisesta vaarallisen lajin täälläpäin. Ja ai niin, ei osaa aina maukua ihan kunnolla. Ei ole sirkuttava kissakaan, päästelee kummallisia ä ä ä -ääniä.Kolmas killi tulee sitten kun on isompi kämppä. Ja jos on tarpeeksi iso niin miksei neljäskin. Koira voisi myös olla kiva, mutta Ainu pelkää niitä kuollakseen, kun edellisessä kodissa oli isoja koiria, joiden takia noista molemmista luovuttiinkin. Pitäisi olla joku pienikokoisempi, joka ei hauku turhan paljoa. Lunnikoira olisi hauska.Telkun eläinohjelmasta innostuneena ajattelin kokeilla kissa-agilitya. Vennu kun varmaan lähtisi kunnon herkun perässä mihin vain :P\n« Vastaus #15 : 27.Maaliskuu 2007, 08:33 »\nLainaus käyttäjältä: raksu - 26.Maaliskuu 2007, 16:36Minkälaisia eläimiä teillä on kotona ja harrastatteko niiden kanssa mitään?Muodollisesti avokkeen omistama koiralauma pyörii meidän nurkissa. Ja jaloissa. Ja sohvalla. Ja sängyssä. Niillä on luonnollisesti myös omat kotisivut:http://personal.inet.fi/koti/sannankoirat/LainausOvatko teidän lemmikit teille kuin perheenjäseniä (niinkuin minulle) vai ovatko ne vain lemmikkejä?En oikein ymmärrä eroa. En minä koiriani inhimillistä, mutta "vain lemmikki" kuullostaa yhtä lailla vähän hassulle. Kai joku aitauksessa pidettävä metsästyskoira voisi olla sellainen, tai no ehkä sitten pitäisi jo puhua kotieläimestä eikä enää lemmikistä.LainausPidättekö ylipäätään eläimistä vai ovatko ne vain ärsyttäviä olentoja, jotka eivät ymmärrä mitään?Jos hieman tieteellisempi ote sallitaan, niin olen enempi siinä puolueessa, että vähänkin kehittyneemmät eläimet ymmärtävät yllättävän paljon. Tosin myös ajatus, että vain ihminen ajattelee, elää vahvana tieteellistä otetta tavoittelevien piireissä. Mulla on kuitenkin sellainen tuntuma, että se on ainakin joillain (mahdollisesti tiedostamaton) jäänne kristillisestä "vain ihmisellä on sielu" -ajattelusta.\n« Vastaus #16 : 27.Maaliskuu 2007, 14:36 »\nEläimet on ihania. Valitettavasti ainakin koirankarvat ja kissat jossain määrin kokonaan saavat aikaan epämiellyttävän kutinareaktion näköelinten seudulla ja inhaa ihottumaa kaikkeen eläimiä koskeneeseen pintaan. Tämä allergia ei ole kuulunut alkuperäiseen varusteluuni, vaan jostain syystä tuli mukaan kuvioihin lukion alussa. Johtuisiko stressistä. Tuntuu kuitenkin lientyneen, nyt kestää jo vuorokausi oireiden ilmaantumiseen. Johtunee pakkosiedätyshoidosta, jonka aiheuttaa sietämätön tyhjäpäisyyteni. Allergialääkkeitä kun ei tietenkään mitenkään voi muistaa laittaa laukkuun, ei.Lapsuudessani meillä oli kotona maatiaiskissa nimeltä Arttu, leikattu kolli. Ei pitänyt lapsista, joten en sylitellyt Arttua kuin kerran vähän ennen sen kuolemaa. Siksi en kai mitään ihmeellisempää sidettä Arttuun kehittänyt, se vain oli. Artun kuoleman jälkeen veljeni hankki muutamia papukaijoja, joista yksi kesyyntyi huomattavasti, mutta lensi eräänä talvisena pakkasyönä ulos ulko-ovesta, eikä tietenkään koskaan palannut. Papukaijat vaihdettiin lopulta ensimmäiseen isoon polkupyörääni kun velipoika muutti pois kotoa.Sisareni hankki harjoitusvauvaksi staffordshirenbullterrierin kymmenisen vuotta sitten, ja kuljetteli sitä jonkin verran näyttelyissäkin. Spino on ihana paijailtava, ja se oli sellainen pörröisyyskokemus (vaikka onkin lyhytkarvainen), jota pienet tytöt rakastavat. Pentuna se oli sellainen söpö lauantaimakkaran kokoinen käärö, eikä se ole perusulkonäöltään ollenkaan muuttunut, levinnyt vain hiukan joka suuntaan. Nykyisin se viettää lihavia eläkepäiviä siskoni anoppilassa, eikä aina vaivaudu edes tervehtimään siskoni perhettä kun he saapuvat naapurissa sijaitsevalle mökilleen. Loukkaantui tietysti kun vierailu venyi eikä enää huolittu mukaan.Jyrsijäkokemusta sain sekä siskoni kahdesta marsusta että ystäväni gerbiileistä ja hamstereista, mutta ne eivät loppujen lopuksi ole sellaisia, mitä itse haluaisin. Kenties se on joku tälläinen perimaalainen vierastus hiiriä ja rottia kohtaan. tallennettu\n« Vastaus #17 : 27.Maaliskuu 2007, 20:54 »\nOnhan noita. Ja lisää saisi tulla, jos vaan aika riittäisi ja perheen muut edustajat olisivat samalla aallolla.Meillä on melkein viiden vanha kissatyttö. Varsinainen persoona. Alkuperäinen nimi oli Doris, mutta jostain syystä hänestä on tullut Mauno Koivisto tai sitten Manuel. Että silleen. Meillä lemmikeillä on ammatit, harrastukset ja ne "puhuvat" jatkuvasti. Niin, ja ovat yhtä hankalia omistajiensa kanssa.Sitten löytyy hiiri herra Veikko ja neljä punakorvakilpikonnaa.Toista kissaa ollaan mietitty aina välillä. Koiran hankin varmaan sitten kun muutan omaan asuntoon, kissan ja koiran karvojen yhdistelmä ei sovi äidilleni. Afgaaninvinttikoirasta olen pienestä pitäen haaveillut ja olen halunnut rottia siitä asti, kun näin kaverini rottapojat. Oma hevonen olisi ihana, mutta tuskin sellaista koskaan tulen omistamaan (ellen sitten rikastu yllättäen huimasti).Minulla on ollut 5 kania, 2marsua ja 2 löytökissaa. Gerbiileitä piti ottaa, mutta sitten meille tulikin Doris.LainausPidättekö ylipäätään eläimistä vai ovatko ne vain ärsyttäviä olentoja, jotka eivät ymmärrä mitään?Juu, pidän eläimistä ylipäätään. Ja nehän ymmärtävät enemmän kuin uskoisikaan :D\n« Vastaus #18 : 27.Maaliskuu 2007, 21:21 »\nKolme kissaa täällä häröilee. Kaksi nuorehkoa läskiä veljestä (7,5 kg ja 9 kg) ja vanha äkäinen kissaherra (3 kg).\n« Vastaus #19 : 28.Maaliskuu 2007, 00:29 »\nOnhan noita... 1,5-vuotias Cairnterrieri Remu. Nukkuu iltapäivään, rakastaa juoksemista ja vihaa autoilua. Rähjää muille koirille, paitsi "perhepiirissä". Tuntee pakonomaista tarvetta heitellä jotain (kuten umpikumisia lelujaan, mieluiten ikkunaan). Kaiken kaikkiaan ihan mukava pakkaus, ei jätä ketään kylmäksi... Sitten vähän vähemmän sosiaalinen kaveri Ilpo. Ilpo on nelivarvaskilpikonna, joka köllöttelee päivät lampun alla ja kolistelee terraariossaan kaiket yöt. Näyttänyt terrierille paikkansa puremalla sitä jalkaan... Ei niin suloisen pörröinen kuin tuo koira, mutta ollut niin kauan läsnä (15v.), että en osaa olla ilmankaan.Eläimet on ihania! On niin hienoa tulla kotiin, kun vastassa on joku, joka on oikeasti iloinen nähdessään sinut ja myös osoittaa sen kilpikonna harvemmin...). Haaveena olisi vielä joskus saada toinen koira Valkoinen länsiylämaanterrieri. Mies haaveilee käärmeestä ja kilpikonnavauvatkin on alkaneet kiinnostaa... tallennettu


Aurinkoinen lauantai päivä vierähti taippareissa Rengossa. Paikalla ei ollut muita koikkereita, suurin osa kockereita sekä 1kpl clumberi, 1kpl jenkki, 1kpl welssi. Koiria taisi olla kaikkiaan 13kpl jotka sitten jaettiin kahdelle tuomarille. Kodan tuomaroi Anitta Kauppila.\nTavoitteena oli hakea vinkkejä ja kokemusta, että ensi vuonna mahdollisesti saataisiin koe läpi. Toisena tavoitteena oli, että nouto onnistuisi. Mutta Kodallapa olikin toisenlaiset suunnitelmat ja niin vain kaikki osiot menikin jo nyt läpi - SPA1 tuli siis, vau!\nSosiaalinen käyttäytyminen: Erittäin reipas ja ylen ystävällinen ihmisille. Toisiin koiriin suhtautuu iloisen uteliaasti.\nHaku ja laukaus: Riittävä laajuus. Jonkin verran ohjausta vaativa. Maavainuista. Laukausta ei pelännyt.\nJäljestys: Maavainuista, reipasvauhtista tarkkaa jäljestämistä jäljen päällä. Kulman selvitti yhdellä pyörähdyksellä. Kania nuuhki.\nVesityö: Reippaasti veteen, nouto rantaan.\nYhteistyö ja yleisvaikutelma: Reipas ja yhteistyökykyinen pari.\nPerjantaina Koda pääsi tekemään tuttavuutta 8kk(?) enkkutyttö Lotan kanssa. Vähän oli Kodalla taas astumispuuhat mielessä, mutta loppujen lopuksi koirien leikit menivät mainiosti yksiin. Juostiin lujaa, painittiin ja uitiin. Näin vierähti mukavasti pari tuntinen kesäisessä säässä. Toivottavasti kuonokkaat pääsevät pian uudelleen temuamaan keskenään! Kuvasta kiitos Melinalle. Kuva aukeaa isoksi klikkaamalla.\nLauantai aamuna vietettiin leppoisa aamupäivä Fidon luona. Isännät puuhasivat autonkimpussa, emännät pälätti tuttuun tapaan ja koirat juoksivat, leikkivät ja haistelivat ulkomaailmaa.\nPikkulenkkikin tehtiin ja valitettavasti hetken aikaa jouduimme henkeä pidättäen vahtimaan koiria, kun Fido bongasi käärmeen ja yritti lähempää tuttavuutta. Onneksi oli viileää ja käärme tiukasti rullalla eikä ehtinyt napsaista tunkeilijaa. Jostain syystä olen viime viikkoina pelännyt, että koira törmää käärmeeseen ja nähnyt jopa painajaisiakin vaikken koskaan ole käärmettä edes luonnossa nähnyt. Nyt se sitten tapahtui ja onneksi tilanne oli nopeasti ohi eikä kenellekään sattunut mitään.\nSunnuntai meni remonttipuuhissa. Koda toimi päällysmiehenä ja tarkkaili hommien etenemistä. Poitsu oli täysillä mukana, kun mittasin pihaa tulevaa aitaa varten. Välillä mittaus tulos kerkesi unohtua ennen kuin sen sai paperille ja melkein saattoi kuulla kuinka koikkeripoika nauraa hörötti vieressä...\nMittauspuuhien lisäksi koitettiin raakata jokseenkin villiintynyttä pihapiiriä. Mansikkamaalla työn jako tuntui vähän epäreilulta: rastaan napsi kypsät mansikat reijille, Koda söi reijitetyt mansikat ja mamma se vaan naama punaisena nyhti villiintyneitä rikkaruohoja selkä huutaen hoosiannaa. Raparperien kanssa Kodakin vähän auttoi, pisti isoimpia rankoja palasiksi, niin meni mukavammin kottareihin. Toki Koda otti osansa myös eväistä ja huilitauko meni mukavasti possunkorvan seurassa.\nKuumahan oli kova ja melkoisen ryytynyttä sakkia palasi iltapuolella kotiin. Kodakin nukahti sikeästi samantien. Askareiden lomassa koitettiin ottaa kesäpojasta kuvakin aika mahtavassa kukkapuskassa ja aiai, kun aurinko lämmittää ihanasti! Kuvaa klikkaamalla se aukeaa isompana. (Laatu on vähän heikko, kun kamerakännykällä otettu.)\nAiheeseen liittyen mainittakoon, että viikolla remppaa tehdessä Koda löysi kukkapenkistä paimennettavaa. Ihanan, ison, tuhisevan siilin! Siilistäkin saatiin kiva kuva, mutta se harmillisesti katosi bittiavaruuteen. Toivottavasti piikikästä otusta nähdään vielä jatkossakin ja toivottavasti silloinkin Koda pitää vähän välimatkaa. Nyt Koda paimensi siiltä puolentoista metrin etäisyydeltä.\nMetsäilyä ja näytelmää\nMaanantaina suunnattiin Kodan kanssa Lahteen ja siellä Tapanilan metsissä käytiin viettämässä hauska pari tuntinen Fico-koikkerin ja Outin kanssa. Alkuun pojat katsoi kuka on kuka ja sen jälkeen nuuhkuttelivat kuonokkaat metsän tuoksuja yhdessä hyvässä hengessä. Toivottavasti poitsut pysyvät kavereina vastakin! Kiitos kuvasta Outille!\nPerjantaina lähdettiin muka agilityn ratatreeneihin, mutta harmi vaan, että treenejä ei ollutkaan eikä siitä missään ilmoitusta. Mimmi ja Alli oli mukana, niin tokoiltiin sitten tunnin verran kentällä. Yllättävän hyvin meni meilläkin vaikka sitä ei olekaan tullut juurikaan harrasteltua, pitäisi ehkä?\nLauantaina hypättiin Kodan kanssa junaan heti aamutuimaan ja Lahdessa vaihdettiin Ficon lauman autoon. Näin aloitimme matkan kohti Mikkelin näyttelyä, alkuun piti koirain vaihtaa haukkuen kuulumiset, mutta itse matkalla oli rauhallista. Paikan päällä oli paljon uroksia, niin valitettavasti tuli rähähtelyjä ihan yli tarpeen ja se näkyi sitten kehässäkin korkeana häntänä. Esiintyminen muuten menikin oikein mukavasti ja tuomarikin oli Kodan mieleen. Tuloksena ERI1 ja PU3 joten ihan mukava saldo. Fico räjäytti kuitenkin pankin olemalla ERI1, PU1 ja VSP sekä vei toki sertin jota oli kaikkiaan 7 urosta havittelemassa - mahtavaa Fico ja Heini!\nValitettavasti hajamielinen kasvattaja unohti näyttelypäivän ja jäi kauniit siskot näkemättä ja kasvattajaryhmä kokematta. Jatkossa soittelemme osallistuville notta muistavat paikalle saapua Komea Nippe-veli oli kuitenkin onneksi paikalle tullut, voi kun poika oli reipas, ihana ja vilkas! Nyt vain odottelemme sitten kuvia...\nNyt käytiin kontrollikäynnillä osteopaatilla, että nähtiin onko Koda pysynyt hyvänä edellisen käsittelyn jälkeen. Silloinhan todettiin terveeksi ja saatiin lupa liikkua normaalisti. Hyvin on mennyt ja selkä oli kunnossa. Aavistuksen jumia keskiselässä, mutta kuulemma hienosäätö-osastoa Tämäkin hoitokäynti meni rennosti, Koda osaa hienosti rauhoittua pöydälle vanutettavaksi. Reilun kuukauden kuluttua katsotaan taas miltä vaikuttaa.\nIllalla otettiin yksi epämieluisa operaatio. Hampaiden pesu. Tässä ollaan kyllä tosi laiskoja ja ei Koda ole siihen oikein oppinut, kun sitä niin harvoin (pari kertaa..) on tehty. Aika hyvin kuitenkin sai hampaita harjata ja yläkulmureista lusikalla töhnää kaapia. Kumma, että niihin kertyy hammaskiven alkua. Plaque Off kuitenkin on mennyt jo vuoden verran säännöllisesti. Mutta ei sentäs koko kalustoon tuota tule, niin sikäli kai sitä saa olla tyytyväinen.\nPäivällä koitin metsästää paljon kehuttua Furminator-kampaa, mutta loppuun on kuulemma myyty ja syksyllä tulee sitten lisää. Sitten pitää olla nopea, että ei taas jäädä ilman!


Kiinnostava vanhuus - Sydänliitto\nKirjan puheessa kuulee uteliaan tutkijan äänen, omakohtaisen ja pohtivan. Antti Eskola ei edelleenkään tyydy valmiiksi annettuihin vastauksiin, saati stereotypioihin, vaan kirjan sivuilta tunnistaa alati monenlaisista asioista kiinnostuneen ja välistä ilkikurisenkin vanhuksen.\nAntti Eskolan teksti kulkee jouheasti ja havainnot omasta elämänvaiheesta ja ympäröivästä maailmasta ovat teräviä, vaikkakin päivittäinen fyysinen elinpiiri on kaventunut. Eskola asuu Tampereen Tammelassa ja hän hoitaa asioitaan edelleen itse. Vaimo, lapset ja lapsenlapset ovat elämän keskiössä ja he ovat Eskolalle tärkeitä.\nSeniorit, ikääntyvät, kultaiset vuodet ja mitä kaikkea vanhuusvuosien termistöön onkaan lanseerattu, eivät kuulu Antti Eskolan tekstissä. Vanhat ovat vanhoja ja vanhuus on vanhuutta – se on Eskolan näkemys.\nKirja jakautuu kolmeen alaosioon: helpotus, huoli, kiinnostus. Alaosioiden kappaleissa Eskola käsittelee vanhuksen elämän käytännöllisiä puolia, terveyshuolia, taloutta, jälkeläisiä ja tekstit siirtyvät laajempiin kysymyksiin, joissa näkökulma on sosiologinen, psykologinen, filosofinen ja teologinen. Eskola sivuaa myös omaa uskoaan, jota hän on entistä enemmän vanhuusvuosinaan pohtinut.\nNelisenkymmentä vuotta sitten istuin nuorena opiskelijana professori Eskolan sosiaalipsykologian peruskurssilla. Hän oli loistava luennoitsija, rauhallinen ja innostava. Saman Eskolan löydän kirjan sivuilta, vaikka paljon on vettä virrannut Tammerkoskessa, kuten sanonta kuuluu.\nAntti Eskola: Vanhuus – Helpottava, huolestuttava, kiinnostava. Vastapaino 2016\nLuet tällä hetkellä Kiinnostava vanhuus\nLue seuraavaksi Vapaaherratar: Jäljitelmiä


Aamun valjetessa outo näky paljastui idyllisessä liikenneympyrässä – ”Taiteilija saisi ahaa-elämyksen” - Kotimaa - Ilta-Sanomat\nAamun valjetessa outo näky paljastui idyllisessä liikenneympyrässä – ”Taiteilija saisi ahaa-elämyksen”\nRattijuoppo ajoi kovaa vauhtia keskelle liikenneympyrää myöhään lauantai-iltana. Sunnuntaiaamuna paikalla valkeni erikoinen kuvaelma.\nKajaanintien liikenneympyrä Kannuksessa. Kuva: Lukijan kuva\nMustan auton nokka seisoo kiveä vasten liikenneympyrässä Kannuksessa Keski-Pohjanmaalla. Taustalla nököttää sinivihreitä mökkejä. Lukijan kuvissa näkyvä erikoinen asetelma sai alkunsa, kun päihtynyt kuljettaja ajoi kovassa vauhdissa suoraan keskelle Kajaanintien liikenneympyrää.\n– Kyse on ollut yksittäisen autoilijan tötöilystä. Poliisi epäilee, että tässä on ollut alkoholilla osuutta asiaan, kun liikenneympyrästä ei ole selvitty niin kuin siitä kuuluisi selvitä, kertoo komisario Tomi Mansikkamäki Pohjanmaan poliisilaitokselta.\nAuto on edelleen liikenneympyrässä, koska se ei aiheuta välitöntä vaaraa liikenteelle. Kuva: Lukijan kuva\nTörmäys liikenneympyrään sattui myöhään lauantai-iltana kello 22.50. Kukaan ei loukkaantunut vakavasti. Poliisi epäilee kuljettajaa törkeästä rattijuopumuksesta, liikenneturvallisuuden vaarantamisesta ja kulkuneuvon kuljettamisesta oikeudetta.\n– Kuljettaja on poliisin tiedossa ja hallussa, Mansikkamäki sanoo.\nSilminnäkijät havaitsivat aiemmin, että sama autoilija teki ajovirheitä ja aiheutti vaaratilanteita. Vielä sunnuntaiaamuna auto oli edelleen ”parkissa” ohikulkijoiden hämmästeltävänä. Poliisin mukaan auto siirretään välittömästi vain, jos se vaarantaa liikenteen.\n– Lähtökohtaisesti se on omistajan velvollisuus poistaa auto. Jos omistaja ei sitä tee, tienpitäjä tekee varastosiirron ja autonomistaja saa sen noutaa, kun maksaa palkkion.\nPohjanmaan poliisi on törmännyt useisiin rattijuopumuksiin ja törkeisiin liikenneturvallisuuden vaarantamisiin ympäri maakuntaa. Kannuksen tapauksessa huomiota herättää ainoastaan näky idyllisen liikenneympyrän rikkovasta autosta.\n– Ei sitä tiedä vaikka joku paikallinen taiteilija saisi tuosta ahaa-elämyksen ja alkaisi tehdä tilataidetta, komisario naurahtaa.


Masalan Pyhän Matteuksen kirkko\nKatso karttaa sivun alareunassa.\nKirkkonummen Masalan kirkko on tämän vuosituhannen ensimmäinen uusi suomalainen kirkko.\nPiispa Eero Huovinen vihki kirkon käyttöön 13.2.2000. Masalan kirkko nimettiin myös Matteuksen kirkoksi evankelista ja apostoli Matteuksen mukaan.\nKirkon lattiassa on kuvattuna kaikkien neljän evankelistan symbolikuvat, mutta erityisesti Matteusta kuvaava siivellinen ihmishahmo ottaa sisääntulijan vastaan heti kirkkosalin ovella. Markusta symboloi perinteiseen tapaan leijona, Luukasta härkä ja Johannesta kotka.\nMasalan kirkon on suunnitellut arkkitehti Erkki Pitkäranta. Kirkon arkkitehtuurissa ja taiteessa yhdistyvät pyhyys ja luonnon läheisyys. Kirkon ”Virta-vuori-Kristus” – taideteos on Erkki Pitkärannan ja taiteilija Jan-Erik Anderssonin yhdessä toteuttama.\nTeoksen ’virta’ on kuvattuna kirkon lattiaan, josta se ulottuu kaikkiin neljään ilmansuuntaan. Virtaan on sijoitettu myös kristittyjä symboloivia kaloja, jotka ovat hauskoja ihmetyksen aiheita perheen pienimmille.\nTaideteoksen ’vuori’ sijaitsee alttarin takana, ja se symboloi useita Raamatun pyhiä vuoria (kuten Siinai, Vuorisaarnan vuori ja Golgatan vuori). Vuorisaarna on Uudessa testamentissa nimenomaan Matteuksen evankeliumissa, mikä myös vaikutti kirkon nimeämiseen Matteuksen kirkoksi. Kristuksen puoleen katseen suuntaa kirkon keskikäytävällä oleva lattialaattojen muodostama Betlehemin tähti, joka osoittaa kohti alttaria.\nMasalan kirkko sopeutuu hyvin ympäröivään maisemaan. Moderni kirkko muuttuu toisessa päädyssä matalaksi punaiseksi rakennukseksi, jossa sijaitsevat seurakunnan kerhotilat. Lisäksi Masalan diakoniatoimisto sijaitsee samassa rakennuksessa.\nMasalan kirkossa vietetään ehtoollisjumalanpalvelusta eli messua kaksi kertaa kuukaudessa sunnuntaina klo 17.\nKatso kirkossa järjestettävät tapahtumat .\nMasalan päivystävän seurakuntamestarin puhelinnumero:\n09 2955 6380 ja 050 408 5799.\nKirkon keskikäytävällä on lattialaatoista muodostuva Betlehemin tähti, joka johtaa kohti Jeesusta, kohti alttaria.\nKirkon lattiaan on kuvattu neljä hahmoa. Matteuksen siivellinen ihmishahmo tervehtii kirkkoon tulijoita jo ovella samoin kuin Markuksen leijona. Luukkaan härkä on kastemaljan puolella kirkon etuosassa, Johanneksen kotka saarnatuolin lähellä.\nMasalan kirkon lattiassa on laatoista muodostuva virta, joka virtaa alttarilta neljään suuntaan.\nKirkon alttarin takana kohoaa vuori, joka on samanaikaisesti Horebin vuori, Siinain vuori, Vuorisaarnan vuori, Kirkastusvuori ja Golgata.


AppBoard - sähköistä tehokkuutta hallitustyöskentelyn arviointiin | Applex - Asianajotoimisto Tampere, Helsinki ja Hyvinkää\nAsianajotoimisto Applexin suunnitteleman AppBoard-työkalun avulla arvioit helposti ja tehokkaasti hallitustyöskentelyn toimivuutta sekä sen kehittämisen suuntaviivoja. Itsearvioinnilla selvitetään muun muassa:\nyrityksen strategian ja riskien suunnittelua\nhallituksen kokoonpanon sekä työskentely- ja toimintatapojen toimivuutta\noperatiivisen johdon toimintaa\nyhteistyön ja viestinnän toimivuutta\nPalvelu sisältää valmiit kysymyspatterit hallituksen, hallituksen puheenjohtajan sekä toimitusjohtajan työskentelyn arvioimiseksi. Kysymyspatterit ovat vapaasti muokattavissa toiveidenne mukaisesti ja halutessanne arviointi voidaan toteuttaa myös yhtiönne omiin kysymyspattereihin perustuen. AppBoard on verkkopalvelu, jolla hallitustyöskentelyn itsearviointi on mahdollista toteuttaa nopeasti, laadukkaasti ja ehdottoman luottamuksellisesti – asianajajasalaisuuden turvaamana.\nArviointiin vastataan nimettömänä ja tuloksia käsitellään luottamuksellisina. Pääosa kysymyksistä on monivalintakysymyksiä. Lisäksi vastaajalla on mahdollisuus kommentoida valintojaan. Vastaukset saatuamme toimitamme yhteenvedon kolmen arkipäivän kuluessa. Yhteenveto laaditaan siten, että vastaajien anonymiteetin säilyminen on turvattu.\nPalvelu edellyttää yhtiöltäsi ainoastaan kyselyyn osallistuvien henkilöiden sähköpostiosoitteiden toimittamista sekä toivottujen toteutusaikataulujen sekä mahdollisten kysymyspatteristojen sisältöä koskevien erityistoiveiden ilmoittamista. Vakiokysymyspatterimme toimitamme tutustuttavaksenne palvelun tilauksen yhteydessä.\n”Ammattimaista ja asiakkaan liiketoimintaa edistävää palvelua muun muassa sisäisen valvonnan kehittämisessä.” -Järvenpään Mestariasunnot Oy


Lotvonen LKV | 4h,k,khh,kph,s,erill.wc+parvitilat, jossa yksi mh,aulatila,vh Oulu Pihlajakuja 9\nPihlajakuja 9, 90460 Oulu\nPitkäkankaalta koulun ja päiväkodin sekä monipuolisten liikuntapaikkojen vierestä vapautuu nyt tämä ihana koti!\nTilat ovat todella toimivat ja alakerrasta, löytyvät korotetun keittiön ja olohuoneen lisäksi kolme hyvän kokoista makuuhuonetta. Kodinhoitotilat, kylpyhuone sekä saunatilat. Lisäksi on erillinen wc. Keittiön sekä olohuoneen osalta korotettu katto tuo valoa ja avaruutta.\nParvitilat tuovat loistavat lisätilat ja ylös johtavat tukevat portaat. Ylhäältä löytyy aulatila, joka nykyisillä omistajillaan toimii kuntoilukeskuksena. Lisäksi on makuuhuone sekä tilava vaatehuone askartelutiloineen.\nKodin piha-alueet niin edestä kuin takaa ovat suojaisat. Takapiha rajoittuu pieneen metsäiseen puistoon. Autolle on tilava autotalli, joka on varustettu kaukosäädettävällä nosto-ovella. Toiselle autolle on pistokkeellinen pihapaikka. Autotallin päällä on reilut varastotilat sekä sisäänkäynnin yhteydestä löytyy toinen varasto. Pyörille on oma varasto.\nLapsille turvallisen matkan päässä on koulu sekä perheen pienimmille päiväkoti. Lukuisat harrastuspaikat sekä lähikauppa löytyvät myös aivan lähettyviltä. Bussi kulkee vierestä.\n4h,k,khh,kph,s,erill.wc+parvitilat, jossa yksi mh,aulatila,vh\nHoitovastike sisältää vesiennakon 4 hengeltä ja tasaus vuosittain kulutuksen mukaan. Nykyisillä omistajilla sähkön kulutus lämmityksen ja käyytösähkön osalta 14 100 Kwh/ vuosi. Lämmityksen tukena on v. 2015 uusittu ilmalämpöpumppu. Kuukausittaiset asumiskustannukset lämmityksen kera nykyisillä asukkailla n. 300 € / kk. Vastike pitää sisällään mm. jätehuollon, kiinteistöveron ja taloyhtiön vakuutukset. Asumiskustannukset täällä ovat todella edulliset ja jokainen osakas vastaa omista korjauksista ja remonteista.\n145.0 € / kk (Hoitovastike 145.0 € / kk)\nHyvän kokoiset eteistilat, joissa v. 2014 uusitut liukuovikaapistot Sovellan säilytysjärjestelmillä varustettuina. .\nAutopaikka: tallipaikka, pistokkeellinen pihapaikka\nKoti on hyvin pidetty ja siistissä kunnossa.\nKuivissa tiloissa tammiparketti, kosteissa tiloissa sekä tuulikaapissa laatta.\nKauttaaltaan siistit katot, jotka ovat valkoista mdf paneelia, kosteissa tiloissa puupaneeli.\nKeittiössä on hyvin kaappi- ja laskutilaa. Kaapistot ovat Parmakeittiöiden mallistoa ja uusittu v. 2005. Varusteisiin kuuluu integroitu astianpesukone, uuni, keraaminen liesi, integroitu jääkaappi, jonka vieressä paikka täyskorkealle pakastimelle. Kivitasot\nKylpyhuone uusittu v. 2009.\nSauna uusittu v. 2009. Kiukaana vuolukivikiuas\nNäppärän kokoinen kodinhoitotila, jossa allas, paikat pyykinpesukoneelle ja kuivausrummulle. Kaappitilaa sekä avohyllyillä säilytystilaa.\nOlohuoneessa avaruutta ja valoisuutta lisää korkea viistokatto. Kulku länteen aukeavalle takapihalle terasseineen.\nKodin makuuhuoneista kolme sijaitsevat alakerrassa. Yksi ylhäällä. Alakerran makuuhuoneissa säilytytilaa kaapistoissa.\nVaatehuone ja kaapistot, kaksi varastoa sekä pyörävarasto.\nAsunto Oy Oulunsalon Karhupari\nMarko Paananen, Pihlajakuja 9-11 B2 0440 615666.\nUusittuna: IV-kone v. 2007. Keskuspölyimuri v. 2008. Lämminvesivaraaja v. 2009. Pääovi v. 2013. Ilmalämpöpumppu v. 2015. IV-kanavat puhdistettu v. 2017. Autotallin ovi ja nostomoottori uusittu, asunnon kaikki patterit vaihdettu öljytäytteisiin, uusittu eteisen lattian termostaatti v. 2018. Etuterassin laatoitus, rännikaivojen puhdistus ja uusien sadevesiputkien asennus. Tiilikate käsitelty samalleenpoistolla v. 2019 Teetetty energiatodistus v.2020\nVuosittain nurmikkoalueiden hoito, Ikkunoiden huoltomaalaus tarvittaessa, IV-kanavien puhdistus suositusvälien mukaisesti. ( osakkaat vastaavat itsenäisesti). Suunniteltu sokkelien maalaus v. 2020.\nK-Market Pitkäkangas 300 m, K-Supermarket Oulunsalo 1,5 km, S-Market Oulunsalo 1,9 km. Päiväkodit:\nPitkäkankaan päiväkoti 550 m, Päiväkoti Villivadelma 1,5 km, Saloilan päiväkoti 2 km. Koulut:\nPitkäkankaan koulu 500 m, Kirkonkylän koulu 2 km, Niemenrannan koulu 3,6 km.


Torstain toimitus testaa – pilkkireissu lasten kanssa - Torstai-lehti\nTorstain toimitus testaa – pilkkireissu lasten kanssa\nAri, Felix ja Elmeri Korkea-aho etsimässä sopivaa kohtaa johon asettautua. Jäällä on käynyt muitakin pilkkijöitä.\nKun auringon säteet siivilöityvät viehkosti ikkunasta sisään, ei niiden kutsua pidä vastustaa.\nKaunis luonto kun tarjoaa talvellakin monenlaista virikettä!\nAuringosta huumaantunut Torstain toimitus teki pikaista gallupia talviharrastuksista lapsiperheissä. Huomio kiinnittyi siihen, että perisuomalaisista harrastuksista pilkkimistä kerrottiin harrastettavan lasten kanssa selvästi vähiten.\nElmeri Korkea-ahon mielestä pilkillä on mukavaa, vaikkei kalaa saisikaan.\nPäätin testata, miten onnistuu pilkkireissu perheen pienimpien kanssa! Yhdessä lasten kanssa keskusteltiin, että mitä kaikkea tulee ottaa huomioon, kun lähdetään jäälle retkelle.\n– Eväät on kaikista tärkeimmät. Mukaan pitää pakata ainakin kaakaota ja pullaa, kertoo Elmeri Korkea-aho, 7. Pikkuveli Felix Korkea-aholle, 4, ei ollut väliä mitä pakataan mukaan. Kunhan reppua saa kantaa itse.\nEväiden lisäksi on syytä panostaa pukeutumiseen. Jäällä tuulee yleensä aina, eikä vaatetuksen suhteen voi kovin helposti yliampua. Aurinkoisella kelillä myös aurinkolasit on hyvä olla mukana.\nPerheeseen kuuluu kokenut pilkkijä, joten varusteet löytyivät lapsillekin omasta takaa.\n– Jos pilkillä on tullut käytyä vähemmän, kannattaa kohdetta pohtia hiukan etukäteen. Joka paikkaan kun ei ole välttämättä aurattu tietä. Lasten kanssa on hyvä huomioida, että auton saa suhteellisen lähelle retkipaikkaa. Ihanteellisinta olisi, jos läheltä vielä löytyisi mahdollisuus tulentekoon. Pääsisi makkaraa paistamaan ja tarvittaessa lämmittelemään, jos on tarkoitus viihtyä reissussa pidempään, sanoo Ari Korkea-aho.\nFelix Korkea-aho on suojautunut viimalta ja auringolta.\nPerille päästyä huomasin, että mieheni oli ollut kaukaa viisas, kun oli pakannut mukaan ahkion. Siinä kulkeutuivat jäälle kätevästi niin kantamukset kuin porukan pienin pilkkijäkin.\nPilkkiminen itsessään sujui lapsilta sen kummemmin opettamatta. Tosin suurin mielenkiinnon kohde oli kuitenkin ne eväät, jotka kaivettiin esille melkein saman tien kohteeseen päästyä.\nPuolessa tunnissa lapset ehtivät paljon. Ihmetellä pilkkireiän kairaamista, tapella sohjokauhasta, ihastella auringonpaistetta, pilkkiä, syödä eväät ja kastella sukat. Pilkkireissu tällä kertaa päättyi nimittäin melko lyhyeen, kun porukan pienimmän kenkä upposi sohjoon. Päivän kuntoilusta menikin sitten neljävuotiaan kantaminen autoon mahdollisimman nopeasti.\nSumma summarum, reissu oli kengän kastumisesta huolimatta onnistunut. Samaa mieltä olivat myös lapset.\n– Olisi ollut kyllä kivaa, jos ois saanut vähän kalaa. Mutta sitä ei nyt tullut, sanoo Elmeri.\n– Joo. Oli kivaa mutta vähän vaarallista, jatkaa Felix katsoen jalkaansa, johon on lämmikkeeksi kietaistu kuiva villasukka äidin jalasta.\nAri Korkea-ahon suurin pilkillä saatu ahven painoi 1710g ja on huikeat 49cm pitkä.\nAri Korkea-ahon mukaan pilkkireissut ovat vähän erilaisia, jos matkaan lähtee pelkästään miehiä.\n– Silloin ei kelilläkään ole välttämättä niin merkitystä. Ja siellä istutaan pitkään, vaikkei kalaa tulisikaan.\nKorkea-aho muisteli erästä pilkkireissua vuonna 2014, jolloin keli oli kylmä ja tuulinen. Jäällä istuttiin pitkään ilman saalista, kunnes pilkissä nytkähti. Syöttiin oli tarttunut ahven, joka ei meinannut mahtua reiästä ylös.\n– Ahven oli 49 senttiä pitkä ja painoi 1710 grammaa. Vastaavilla mitoilla ei varmaankaan ole suomessa pilkitty montaakaan ahventa. Saalis vietiin Soiniin täytettäväksi ja nykyään se on löytänyt paikkansa olohuoneen seinältä. Siitä reissusta jäi kyllä mukava muisto, sanoo Ari.\nMuistojen kirjaan tallentuivat myös nämä hetket, vaikkei tällä kertaa märkää kenkää kummempaa saalista saatukaan. Tätäkin lajia siis voi vallan lämpimästi suositella kaiken ikäisille.\nEi muuta kuin perhe autoon ja kohti jäisiä seikkailuja!\nEdellinen artikkeliJärvi-Pohjanmaalla päivittäin kymmeniä uusia koronatartuntoja\nSeuraava artikkeliSuomen suurin lasten ja nuorten elokuvakilpailu – aiheena mielenterveys!


Iltalehti 22.3.2010: Tällaisia ovat Timo Rädyn pimeät puolet\nLakkokenraalin kahdet kasvot\nsunnuntai 06.11.2011 klo 18:32\nNäin Iltalehti kertoi AKT:n ongelmista maalikuussa 2010.\nMoni Timo Rädyn alaisista on jo pitkään voinut pahoin. AKT\nRaivonpuuskat, naisten itkettäminen ja vallan haaliminen ovat alaisten mukaan Timo Rädyn pimeitä puolia.\n- AKT oli helvetin hyvä työpaikka, kunnes Rädystä tuli pomo. Kahden edeltäjän kanssa keskusteltiin kaikesta, Rädyn kanssa ei mistään. Yksi mies sai käännettyä kaiken päälaelleen, AKT:sta eläkkeelle jäänyt ay-vaikuttaja toteaa Iltalehdelle.\nAuto- ja Kuljetusalan Työntekijäliiton puheenjohtaja Timo Räty näyttää julkisuudessa lehmänhermoiselta kivikasvolta, joka hallitsee neuvottelupöydän temput. AKT:n jäsenistön asiat mies hoitaakin täydellä sydämellä, mutta liiton toimistossa Rädyn alaiset voivat pahoin.\n- Helkatin suuri merkki oireilusta on se, että meidän täytyy itse marssia ulos, jotta saamme omat työehtosopimuksemme kuntoon. Meillä on paljon hankaluuksia. Rädyn pitäisi alkaa ymmärtää ihmisten tapaa toimia tämänkaltaisessa asiantuntijaorganisaatiossa, AKT:n työsuojelusihteeri Pertti Sulasalmi selvittää.\nHän on asemansa vuoksi joutunut ottamaan viime päivinä kantaa julkisuuteen vuotaneiden AKT:n sisäisien ongelmien takia.\n- Emme hyväksy aiheetonta huonoa kohtelua työpaikalla, siihen on puututtu, aluetoimitsijoiden luottamusmies Jukka Kauppinen muotoilee.\n- On olemassa henkilöjohtajia ja on niitä, jotka keskittyvät asiakysymyksiin eivätkä johda joukkoja. Räty ei ole sellainen henkilöjohtaja, kuin moni muu voisi olla, nimettömänä pysyvä Rädyn alainen puolestaan summaa.\nYksinpuurtajaksi ja jopa narsistiksi kuvailtu Räty on AKT:n Hakaniemen toimistossa varsin erilainen mies kuin kameroiden edessä.\n- Hän on itkettänyt naisia tuon tuostakin. Eräs on ollut tietojeni mukaan sairauslomallakin sen vuoksi useamman kerran.\n- Rädyllä on tapana menettää malttinsa ja saada älyttömiä raivonpuuskia, hän räjähtää ja alkaa huutaa. Hänessä on kaksi puolta, Rädyn entinen alainen paljastaa.\nHänellä on Rädyn lyhyestä pinnasta omakohtaisia kokemuksia.\n- Olimme erään työtoverin kanssa neuvotelleet yhden viikonlopun aikana sovinnon erääseen pitkään jatkuneeseen kiistaan. Ratkaisu tehtiin AKT:n linjan mukaisesti, ja informoimme asiasta silloista liittosihteeriä, kuten organisaation mukaan kuuluikin.\n- Maanantaina Räty pyysi huoneeseensa ja kysyi, miksi hänelle ei ollut kerrottu asiasta. Sanoin, etten voi sille asialle mitään, jos liittosihteeri ei ole pitänyt häntä ajan tasalla. Hän raivostui silmittömästi ja huusi naama punaisena. Ihmiset pelkäävät häntä, eivätkä tee muuta kuin aivan välttämättömimmän.\n- Räty näkee asiat kuten ne itse näkee, ja se on ainoa oikea tapa. Keskustelua on vaikea saada aikaan, Suosalmi harmittelee.\nIltalehti ei tavoittanut Rätyä.\nYksinvaltias Räty I\nVakavailmeistä Timo Rätyä luonnehditaan "fanaattiseksi neuvottelijaksi", jota työnantajapuoli on pitänyt "asiallisena ja yhteistyökykyisenä kaverina". Tosin Elinkeinoelämän keskusliitto EK on tuominnut Rädyn päätöksiä "häikäilemättömiksi ja vastuuttomiksi".\nTuoreimmassa Suomen kuvalehdessä kerrotaan Rädyn toisesta puolesta, joka ei julkisuuden valokeilassa näy. Lehden haastattelemien Rädyn alaisten mukaan "lakkokenraali" on muiden alistaja, joka "kohtelee erityisen huonosti niitä, jotka eivät osaa puolustautua". Lehden mukaan Rädyn välit ovat menneet myös entiseen luottohenkilöön, AKT:n viestintäpäällikkö Hilkka Ahteeseen. IL:n saamien tietojen mukaan Räty ei enää halua olla Ahteen kanssa edes samassa huoneessa.\nSK:n mukaan Räty kuitenkin suosii AKT:n hallituksesta koostuvia pääluottamusmiehiä koreiden ja kosteiden illanviettojen muodossa.\n"Räty ei muutu"\nAKT:ssa on työskennellyt jo kolme vuotta erikseen palkattu konsultti, jonka tehtävänä on parantaa työhyvinvointia. Työsuojelusihteeri Pertti Sulasalmi, eikö käytäntö ole hieman outo?\n- Niinkin voisi ajatella. Me olemme jo tottuneet siihen, että hän pyörii porukassa. Eihän tämä varmaankaan tavanomaista ole, Sulasalmi sanoo.\nKonsultin asiantuntemus päästetään AKT:ssa oikeuksiinsa, mutta muu ammattitaito jää Sulasalmen mukaan Rädyn jalkoihin. Sulasalmi ei usko, että Räty voisi yhdeksän vuoden valtakauden jälkeen enää muuttua ihmisenä, mutta toimintaan voitaisiin vaikuttaa.\n- Epäasiallista kohtelua syntyy, kun kaikki mahdollinen asiantuntemus ei ole käytössä. Pitäisi ratkaista, onko Räty kaikissa asioissa pomo.\n- Yleisellä tasolla liiton puheenjohtajan valta on suurempi kuin vaikkapa yrityksen toimitusjohtajan. Hallitus ei voi laittaa puheenjohtajaa pihalle, koska hänen valintaansa liittyy tietty demokratia, Sulasalmi summaa.\nJuttu on ensimmäisen kerran julkaistu Iltalehdessä 22.3.2010.\nUlkomaan uutiset - 0:07


Aluevaalipäivä 23.1.2022 – ohjeita äänestämiseen\nTampereella on 68 äänestyspaikkaa. Kaakkois-Tampereen äänestyspaikat ovat Messukylän koulu, Kaukajärven koulu, Annalan koulutalo (Annalan koulu), Pohjois-Hervannan koulutalo (Ahvenisjärven koulu), Pelipuiston koulutalo (Etelä-Hervannan koulu), Vuoreksen koulu. Oma äänestyspaikkasi on ilmoitettu saamassasi äänioikeusilmoituksessa.\nVaalipäivänä voit äänestää vain omassa äänestyspaikassasi eli siinä äänestyspaikassa, joka on merkitty Sinulle saapuneeseen äänioikeusilmoitukseen. Itse äänioikeusilmoitusta ei tarvita äänestyksessä, mutta voit ottaa sen mukaasi, jos haluat.\nVaalipäivänä äänestyspaikat ovat auki kello 9–20. Mikäli äänestyspaikalla on jonoa kello 20, saavat kaikki siihen mennessä paikalle saapuneet äänestää rauhassa ennen äänestystoimituksen lopettamista.\nOta mukaasi äänestyspaikalle ehdottomasti henkilöllisyystodistus, joka voi olla poliisin myöntämä henkilökortti, passi, ajokortti taikka vastaava kuvallinen asiakirja. Jos Sinulla ei ole tällaista asiakirjaa, voit hakea lähimmältä poliisilaitokselta äänestämistä varten annettavaa maksutonta väliaikaista henkilökorttia. Sitä hakiessasi tarvitset kaksi enintään kuusi kuukautta vanhaa passikuvaa.\nJos käytät kasvomaskia, vaalivirkailija voi pyytää, että poistat sen. Näin hän voi tunnistaa sinut. Virkailija tarkistaa henkilöllisyystodistuksen, etsii nimesi vaaliluettelosta ja antaa sinulle äänestyslipun.\nÄänestyskopin seinällä olevasta ehdokaslistojen yhdistelmästä voit tarkistaa ehdokkaasi numeron. Aluevaaleissa voit äänestää oman hyvinvointialueesi ehdokasta.\nTerveysturvalliseen äänestämiseen korona-aikana kuuluu kasvomaskin ja käsihuuhteen käyttö, samoin kuin riittävän etäisyyden säilyttäminen muihin äänestettäessä. Vaalivirkailijat pitävät huolta turvallisuudesta äänestyspaikalla ja neuvovat ohjeiden noudattamisessa.\nLähde: Oikeusministeriön vaalisivusto, vaalit.fi


Muusikoiden.net - Keskustelu - Kotimaiset bassovahvarit?\nAihe: Kotimaiset bassovahvarit?\n18.02.2013 20:16:45 (muokattu 18.02.2013 20:19:40)\nnetti pursuaa jos jonkinlaista putki- trankku- ja hybridivahvistinta. - Vaikuttaa siltä, että joka lähtöön, makuun ja lompakkoon on rutkasti vaihtoehtoja vaan miten on asian laita jos mielii Made in Finlandia?\nOnko näitä ja jos, niin mitä, missä, kuinka monta egee ja mitä kokemuksia? - Omaan käyttöön olen fundeeraamassa pientä wärkkiä hiljaiseen kotisoitteluun mutta pidetään juttu avoimena; jollakullahan saattaa olla stadionkeikat kalenteriin buukatut ja wattitarpeet vastaavasti sen mukaiset.\nSana on vapaa kunhan pysytään suurin piirtein aiheessa! :-)\nMonsterilta löytyy ainakin El Monarca. Sitten taitaa olla erinäinen määrä lähinnä vanhempaa kopiokamaa tunnetuista vahvistimista, ei ainakaan itsellä tule mieleen mitään muita vielä nykyään toiminnassa olevia vaffarivalmistajia kuin tuo Monsteri.\n"Lähinnä sie oot sellanen inhorealistinen postmodernia kautta seuraava taidelaji"\nBluetonelta löytyy bassovahvain.\nVarmaan tuoltakin voisi kysyä. Hienoja ovat.\n"Musiikki on ainut melu josta täytyy maksaa." -Alexandre Dumas\nMitens Rikstone? Eikös häneltäkin löydy putkivahvainta monenmoista?\n18.02.2013 22:28:04 (muokattu 18.02.2013 22:32:37)\nKotimaisista vain Monsterista on omakohtaista kokemusta, ja voin kyllä suositella.\nvelluh: Kotimaisista vain Monsterista on omakohtaista kokemusta, ja voin kyllä suositella.\nTäältä myös puoltava ääni Monsterille!\nGeezler: Täältä myös puoltava ääni Monsterille!\nMinkäslaisissa hintaluokissa nämä hirviöt liikkuvat? Pikaisen katsauksen nojalla tykkäsin kovasti tuosta Bluetonen muotokielestä vaan hälläpä tuolla väliä miltä näyttää - tiettyyn pisteeseen saakka - kunhas tärkeämmät asiat - soundi ja luotettavuus - ovat kondiksessa ja hankinta ei riko budjettia loppuiäksi...\n19.02.2013 22:11:00 (muokattu 19.02.2013 22:16:49)\nRiippuu varmaan vähän siitä, millaisen version haluaa, 2000€ molemmin puolin liikutaan uskoisin, kannattaa kysyä suoraan tarjousta:\n22.02.2013 22:09:29 (muokattu 23.02.2013 09:52:16)\nItse suosittelen myös varauksetta Monster El Monarca - bassovahvistinta. Käsittämättömän monipuolinen värme, josta ei mökä tai saundivariaatiot lopu kesken. Hintatiedustelua kannattaa tosiaan pistellä bittien tietä suoraan Forssaan omilla mahdollisilla uniikeilla mieltymyksillä; asiakaspalvelu 10+ ja modailut onnistuvat tarvittaessa myös jälkikäteen. Huonona puolena joutuu kuuntelemaan kateellisten kitinää...\nItselläni myös Monster 300wee.. kyseisen yksilön kuva firman sivuilla... Rouvakin on ihkuna sen näköön... Se on paljon se :)\nSoundina tilasin siihen todella matalaa ja lämmintä -tehtailijakaan ei heti käsittänyt omaa mieltymystäni mutta asia korjattiin vaivatta.\nModernia saundia en hae, joten en ole etsinytkään sitä. Saunaksi on valmistumassa 2x15 monsteri mutta sen saan maaliskuun lopulla. Senkin rouva käskytti hankkimaan kun sopii makuukamarin styleen paremmin kuin tusinakaapit.\nMuista isoista putkinuppeista minulla ei ole kokemusta joten en osaa vertailla monsteriani niihin.\nHintaahan koko paketille tulee hyvän verran mutts josko se kannattaisi...\n23.02.2013 17:17:36 (muokattu 23.02.2013 17:18:36)\nvarmasti soivia pelejä nuo Monsterit vaan menee radikaalisti overkillin puolelle nuo wattimäärät meikäläisen rivitalotreenikäytössä...\nVähän niinku ampuisi hyttystä singolla ;-D\nEi kellään ole mitää käsitysta Bluetonen vermeistä?\nSaa 100W:na myös:\nJussi M.: Ei kellään ole mitää käsitysta Bluetonen vermeistä?\nTällä kaverilla saattais olla esittää jonkinmoisia ajatuksia:\nHomojatsit sulla on housuissas. -Santukka\nirwing: Itselläni myös Monster 300wee.. kyseisen yksilön kuva firman sivuilla... Rouvakin on ihkuna sen näköön... Se on paljon se :)\nTarkoittaako tämä siis sitä, että sinulla on 300 wattinen putkikone makuuhuonevahvarina?\nkyllä, sitä se tarkoittaa. Tweet-kankaisena se passaa tyylillsesti sisustukseen kuin arwo huonekalu konsanaan -hivelee silmää ja soi tuhdisti.\nOnko kellään kokemusta Bluetonen Ace of Bass 150W mallista? Tuo 2xKT120 päättärissä vaikuttaa mielenkiintoselta ratkaisulta.\n150W riittänee kaikille pienille ja keskisuurille keikoilla surutta. Soundinäytteitä ei ainakaan löytynyt nopealla selauksella, joten jos jollakulla on jotain sanottavaa asiasta, niin sanokaa pois.\n10.03.2013 01:39:48 (muokattu 10.03.2013 01:42:32)\nSoitinliikkeitä joista ei kannata ostaa yhtään mitään- otsikolla ja löytyy kitarakamat osiosta niin siellä on myös juttua näistä vanhoista Monster vahvistimista. Ihan siinä ensimmäisessä jutussa.\nSuosittelen lukemaan varsinkin jos on aikeissa ostaa sellaisen vanhemman pelin.\nsanon jo tässä ihan suoraan että ei kannata hommata.\nWahvarikellarissa kun oli huollossa niin korjaaja sanoi että ovat niin huonoja pelejä,että ainoastaan kuoret voisi käyttää ja kaikki sisusta pitäisi uusia ovat kuulemma niin huonosti tehtyjä nämä vanhemmat vahvistimet. Jotka ovat kai jonkun Laneyn(muistaakseni) kopioita ainakin tämä malli mikä minulla valitettavasti oli.\nKyseessä oli vanhempi Monster 100 tai 120 wattinen putkinuppi bassolle.\nMunsta ei kannata ostaa yhtään mitään ikinä koskaan. Kaasuttelee vaan kotona ja soittaa ainoastaan haaveissaan.\nmpekkanen: Soitinliikkeitä joista ei kannata ostaa yhtään mitään- otsikolla ja löytyy kitarakamat osiosta niin siellä on myös juttua näistä vanhoista Monster vahvistimista. Ihan siinä ensimmäisessä jutussa.\nUuden Monsterin hankintaa harkitsevien kannattaa huoletta ohittaa tuo. Jos tuo pitää paikkaansa vanhempien yksilöiden kohdalla, niin ei päde uusiin Monstereihin.